Kuasa Mistik Antu Bunsu Petara (Dewa Dewi)

Tusun Ke-39

BEPELASARKApenemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’  dibagi ngagai  tiga raban iya nya: i. Kuasa mistik Petara (God, Almighty, Tuhan, Allah Taala)  ii. Kuasa mistik Antu (Dewa Dewi)  iii. Kuasa mistik Antu [Sitan, Jin, Iblis, Sihir, enggau ti bukai]. Sida tu seraban ari ‘supernatural being’ ti diau ba dunya ti enda ulih dipeda tauka digusung mensia dunya. Semina mensia ti bisi ngembuan kuasa mistik aja ulih datai ba dunya sida tu. Minggu tu aku mai pemacha meri komen pasal artikel ti ditulis bansa bukai tu.

MAI PENGAGA

[Kenu  penulis ukai Iban:Pengawa  Miring nya  ‘upacara persembahan @  doa’  ngagai   tuhan tauka  petara  merekat  minta diri  dilindung  ari mayuh macham penusah. Kelimpah ari nya Miring ulih mai pengaga, pemaik sereta harmoni dalam pengidup.  Miring dikereja  sebedau  aktiviti  berat  dipejalaika  tauka  sepengudah  ditinggang penusah ti  berat. Kelia menya  pengawa  Miring dipejalaika  bansa Iban  sebedau  nurun  Ngayau  tauka  berimba menua baru  tauka  maya  kitai Iban pindai ke rumah panjai baru.

Adat Miring bisi empat tikas iya nya tiga, lima, tujuh enggau sembilan.  Tiga dianggap tikas selama tauka  tikas baruh kena  kitai  Iban  nabar  mimpi jai tauka  maya bumai.  Tikas lima kena niri ke  rumah panjai baru.  Tikas tujuh kena  nirika pengawa ti lebih tinggi baka  nurun  pegi, nurun kereja. Tikas sembilan  kena  nurun Ngayau, beperang. Pengawa Miring nya diuluka ‘Tok Jampi”]

Isi artikel di atas nya bisi amat semina enda lenak lalu agi ngasuh kitai Iban saru penemu lebih-lebih agi nembiak ti rebak baru pasal leka jaku Tuhan tauka Petara. Pia mega leka jaku Tuhan tauka Petara nya ulih nyadi penyarut antara kitai Iban ti megai agama Kristian enggau kitai Iban ti megai agama Adat Iban. Awakka terang agi, reti agama Adat Iban tu iya nya  pengarap asal Iban ti  ngemunka pengawa Miring dalam semua pengawa sida. Pengawa Miring dalam jalai pengidup bansa Iban tu sama reti  enggau  pengawa Sembiang dalam jalai pengidup kitai Iban Kristian. Pengawa Miring nya ukai semina dikereja maya Gawai aja tang dikereja maya pengawa ti mit-mit ti disebut Bedara (pengawa Miring mit-mit) baka nurun ke sekula, nurun kereja, pengawa bekebun, bumai, enggau ti bukai.

MINTA BEREKAT ARI ANTU BUNSU PETARA

Nitihka penemu agama Monotheisme, kitai Iban Kristian nyembah sereta sembiang minta berekat ari Petara (God Almighty) nengah Lord Jesus Christ. Nitihka penemu agama Polytheisme kitai Iban ti megai agama Adat Iban Miring (Biau / Sampi) minta berekat ari Antu Bunsu Petara (Dewa Dewi) ti minta pemendar ari Petara (God Almighty) dulu sebedau sida tu bekaul enggau mensia dunya. Kebuah pia, semua agama tauka  pengarap  bisi nyebut semina  SATU aja ‘supernatural being’ ti lebih bekuasa ari semua sida ti bukai. Nama satu ‘supernatural being’ bebida nitihka agama, daya idup sereta bansa di dunya tu. Sekeda mensia tauka raban bansa charut enggau pangandiri laban berebut-rebut madahka diri, semina agama sereta bansa sida aja ti nyembah Petara (Tuhan) ‘supernatural being’ ti SIKU nya.

ANANG PABU PENEMU AGAMA

Penyarut tu suah nyadi lebih-lebih agi ba seraban bansa ti enda mansik sereta meretika agama bansa bukai.  Penemu agama ti pabu baka nya tau ngujungka sida udu mejah agama bansa bukai. Nya alai, segaut sereta ngemandaika diri meri komen sereta bejai agama orang bukai sebedau nuan empu mansik: sapa ‘supernatural being’ SIKU nya ke bendar.

Penulis bansa bukai di atas nya tadi, nadai nyebut: sapa tuhan tauka petara ti disembah kitai Iban ti agi ngereja pengawa Miring nya? Kenu ku sida kitai Iban ti ngemunka pengawa Miring nyembah mayuh tuhan tauka petara. Pekara tu salah. Engka sida ninga leka sampi dalam biau kitai Iban maya Miring bisi nyebut nama-nama  sida tujuh iku sida Sengalang Burong, Orang Panggau Libau & Gelong.  Sida tu ukai Tuhan tauka Petara (God Almighty) tang raban Antu Bunsu Petara (Dewa Dewi) ti sama tikas enggau Dewa Dewi bansa bukai baka Hindu, China, Greek, enggau ti bukai. Sida nya mega ukai raban Antu:Sitan, Jin, Iblis. Nya alai, kitai Iban ti agi megai pengawa Miring nya ukai mega nyembah raban kuasa mistik Antu. Kala mega dalam leka timang tauka pelian Lemambang tauka Manang ngangauka Orang Panggau & Gelong mai  sebansa Antu baka Bunsu Ikan, Bunsu Burung, Bunsu Jelu nitihka peminta orang ti empu Gawai.

Nya alai kitai Iban ti agi megai agama adat sereta pengawa Miring patut belajar ari tauka nanya Lemambang tauka Manang. Kebuah pia enti salah atur pengawa Miring tu tau telekambang ari tuju ti manah lalu tau pulai ke penyai enti raban Antu masuk champur tauka ngembi peluang nesatka mensia. Ambi ke chunto, tempat endur engkah piring patut menyana sereta enda sebarang alai. Enti sebarang alai, engka raban Antu tau ngambi peluang masuk champur? Pia mega orang ti diasuh bebiau lalu besampi ngangauka pengabang mistik mega enda tau sebarang orang, enggai ke iya salah kangau pengabang ti diasuh datai lalu mantu orang ti empu Gawai tauka Bedara nya.

Dalam jalai idup bansa bukai, sida mega bisi Antu Bunsu Petara (Dewa Dewi)@ ‘supernatural being’ kediri empu. Ambi ke chunto di menua Malaysia bansa Hindu, China, Bidayuh, enggau ti bukai. Perengka piring sidanitihka bansa pemakai dalam daya idup sida empu.

Minggu nyin ila aku deka  mai pemacha  mansik pekara ti bukai pasal pengawa Miring kitai Iban.  Pia mega, tuju aku mansik kuasa tiga kuasa mistik tu mega ukai tuju deka ngelaku: aku semina   bebagi penemu enggau pemacha lebih-lebih agi bansa kitai  Iban ambika kita bisi penemu dalam tiga kuasa mistik tu. Ni bagi ti dipechaya sereta diguna kita dalam jalai pengidup kita, nya pilih sereta bepanggai ba ati kita empu: nadai ulih pejal.

See author's posts


Pfizer minta AS benarkan guna pil Covid-19

WASHINGTON: Syarikat farmaseutikal Amerika Syarikat (AS), Pfizer pada Selasa lalu meminta pengawal selia membenarkan pil Covid-19 yang dihasilkan selepas ia ditunjukkan mengurangkan kemasukan ke hospital atau kematian hampir 90 peratus dalam kalangan pesakit berisiko tinggi yang baru dijangkiti.

Langkah itu dibuat beberapa minggu selepas Merck juga mendekati Pentadbiran Makanan dan Dadah (FDA) untuk mendapatkan lampu hijau untuk kapsul antivirus terhadap Covid-19.

Pakar melihat ubat oral sebagai tambahan yang tidak ternilai kepada vaksin dalam usaha menamatkan wabak itu.

“Dengan lebih daripada lima juta kematian dan banyak nyawa yang terjejas oleh penyakit yang memusnahkan ini di seluruh dunia, terdapat keperluan mendesak untuk pilihan rawatan yang menyelamatkan nyawa.

“Kami bergerak secepat mungkin dalam usaha kami untuk mendapatkan rawatan berpotensi ini ke tangan pesakit,” kata Ketua Pegawai Eksekutif Pfizer Albert Bourla dalam satu kenyataan.

Pfizer sedang mendapatkan kebenaran penggunaan kecemasan (EUA) berdasarkan keputusan interim yang positif daripada percubaan klinikal peringkat pertengahan hingga akhir terhadap ratusan orang, yang mendaftarkan orang dewasa yang tidak dirawat di hospital yang positif Covid yang berisiko tinggi untuk mengalami penyakit yang teruk.

Data menunjukkan pengurangan 89 peratus dalam kemasukan ke hospital atau kematian Covid-19 apabila rawatan dimulakan dalam tempoh tiga hari selepas gejala bermula, tanpa kematian dalam kumpulan rawatan. Keputusan yang sama dilihat dalam tempoh lima hari dari permulaan gejala.

Kesan sampingan berlaku pada kira-kira satu daripada lima pesakit dalam kedua-dua kumpulan rawatan dan plasebo (ubat atau prosedur yang ditetapkan untuk faedah psikologi kepada pesakit dan bukannya untuk sebarang kesan fisiologi) dan intensitinya ringan.

Rawatan diberikan selama lima hari.

Pfizer berkata, ia akan menyampaikan 180,000 kursus pil Paxlovid tahun ini dan sekurang-kurangnya 50 juta menjelang tahun depan.

Pada Selasa lalu, ia mengumumkan perjanjian dengan Kumpulan Paten Ubat (MPP) yang disokong Pertubuhan Bangsa-Bangsa Bersatu (PBB) untuk pengeluaran sublesen untuk bekalan di 95 negara berpendapatan rendah dan sederhana meliputi sekitar 53 peratus penduduk dunia.

Paxlovid ialah gabungan molekul baharu, PF-07321332 dan ritonavir antivirus Human Immunodeficiency Virus (HIV).

Kedua-duanya tergolong dalam kelas antivirus yang dipanggil ‘perencat protease’ yang menyekat tindakan enzim yang kritikal kepada replikasi virus.

Pentadbiran Presiden Joe Biden bersedia untuk mengumumkan bahawa ia akan membeli 10 juta kursus pil itu, lapor Washington Post.

AS juga membeli 3.1 juta kursus pil Merck, Molnupiravir.

Memandangkan garis masa antara permohonan untuk EUA dan kebenaran berikutnya, ia boleh tersedia pada akhir tahun ini atau awal tahun hadapan. -AFP

See author's posts


SMK Three Rivers nerima ‘temperature scanner’

MUKAH: Bala sida ke kala belajar ba siti sekula sekondari mantu meri ‘temperature scanner’ enggau ‘liquid’ dikena nuchi jari ngagai SMK Three Rivers.

Sida ke meri bantu nya James Anthony enggau Mohd Akbar ti mega kala nyadi nembiak sekula Pom Lima taun 1993 urung tiga kilometer penyauh ari bandar nya.

Kelimpah ari ‘temperature scanner’, sida iya mega meri liquid dikena nuchi jari ke disuaka ngagai prinsipal sekula nya, Silvester Alan William.

Pengawa meri sereta nyuaka barang nya besai amat reti maya krisis Covid-19 ke diatur ba Gerbang Tapou sekula nya kena 3 Ogos ke udah.

Oleh Henry B Siyu

See author's posts


James Shoal bakal jadi ‘lubuk emas’

KUCHING: James Shoal yang terletak kira-kira 83 kilomter barat laut Bintulu dijangka menjadi ‘lubuk emas’ kepada industri sumber asli minyak di Sarawak.

Menurut Ketua Menteri Datuk Patinggi Abang Johari Tun Openg, Kerajaan Sarawak sedang meneliti misi penerokaan di kawasan perairan bawah laut tersebut.

“James Shoal adalah kawasan perairan yang memiliki sumber daya alam yang berpotensi.

“Sama ada telah diterokai atau tidak, saya sendiri tidak tahu kerana tidak ada perincian lebih lanjut mengenainya.

“Saya menemuinya melalui pembacaan saya dari sebuah buku. Oleh itu, kita kena mencari dan meneliti perinciannya terdahulu,” katanya selepas merasmikan Majlis Pecah Tanah Wisma Melayu Sarawak (WMS) di Jalan Diplomatik di sini, semalam.

Menurutnya, penemuan yang dibuat oleh seorang saintis yang direkodkan di dalam sebuah buku itu menganggarkan bahawa James Shoal memiliki sekitar 93 billion tong sumber minyak.

Sebelumnya, Abang Johari menerusi ucapannya mendedahkan bahawa beliau mengetahui berkenaan potensi James Shoal melalui pembacaanyaa terhadap buku tersebut.

“Sejurus selepas saya membaca mengenai James Shoal ini, saya terus mencari lokasi tersebut melalui (aplikasi) Peta Google, dan rupa-rupanya James Shoal ini terletak berhampiran Bintulu.

“Saya terkejut dan teruja dengan ‘berita baik’ ini, kerana ini bermaksud kita menemui potensi baharu,” katanya ketika berucap dalam majlis tersebut.

Sementara itu, Abang Johari memberitahu bahawa Kerajaan Sarawak memerlukan khidmat kepakaran khususnya saintis dan ahli arkeologi dalam mengurus serta mentadbir sumber asli di negeri ini.

“Kita mesti menguruskan sumber ini dengan baik, bukan hanya tertumpu di Bintulu sahaja, bahkan sampai ke Balingian juga,” tegasnya.

Oleh AKMAL ADIB YUSUP

See author's posts


KPM siasat dakwaan bantuan awal persekolahan tidak ikut kadar ditetapkan

KUALA LUMPUR: Kementerian Pendidikan (KPM) akan menyiasat dakwaan berhubung pemberian Bantuan Awal Persekolahan (BAP) yang tidak mengikut kadar ditetapkan.

KPM dalam satu kenyataan memaklumkan, tindakan itu susulan daripada video yang tular melalui aplikasi TikTok, membabitkan seorang ibu kepada tiga anak yang belajar di sekolah sama, tetapi menerima jumlah bayaran BAP berbeza.

“KPM akan menyiasat perkara itu dengan kerjasama pihak yang terbabit bagi mendapatkan maklumat lengkap.

“Tindakan tegas akan diambil jika wujud kebenaran seperti yang didakwa,” menurut kenyataan itu.

KPM turut memohon kerjasama semua murid, ibu bapa atau penjaga untuk membuat aduan secara rasmi melalui Sistem Pengurusan Aduan Awam (SISPAA) KPM atau menghubungi talian 03-8884 6456.

Menurut kenyataan itu, semua butiran pengadu akan dirahsiakan demi menjaga kebajikan pihak yang membuat aduan. – Bernama.

See author's posts


Hadiah istimewa untuk Kapit

KAPIT: Kedatangan Ketua Menteri, Datuk Patinggi Abang Johari Tun Openg ke Kapit petang semalam telah membawakan hadiah yang cukup bermakna kepada penduduk di bahagian tersebut.

Ketua Menteri telah meluluskan peruntukan sebanyak RM73 juta untuk pelaksanaan dua projek di Kapit.

Daripada jumlah tersebut, sebanyak RM58 juta untuk pembinaan Pusat Warisan Kapit dan RM15 juta untuk pembinaan Pasar Tani di Bandar Kapit.

Datuk Patinggi Abang Johari yang juga Presiden Gabungan Parti Sarawak (GPS) berkata, pusat warisan tersebut adalah sambungan daripada projek Tebingan Kapit Fasa 3.

“Projek tersebut terletak berdekatan Kubu Port Silvia dan bakal menjadi tarikan pelancongan Kapit.

“Manakala, Pasar Tani setinggi tiga tingkat adalah untuk menyediakan tempat kepada para penjaja memasarkan hasil mereka termasuk hasil hutan dan pertanian,” jelasnya.

Beliau berkata demikian ketika berucap di Majlis Perasmian Kapit Town Square, petang semalam.

Ketua Menteri juga berkata, dengan adanya rangkaian jalan dari Sibu ke Kapit akan menjadikan bahagian tersebut sebagai tarikan pelancong datang ke Kapit.

Menurutnya, perjalanan dari Sibu ke Kapit mempunyai banyak pemandangan indah yang berpotensi untuk dijadikan sebagai tarikan pelancong.

“Hari ini saya datang Kapit naik motosikal dari Sibujaya, singgah di Kanowit, saya pergi ke Nanga Ngungun orang sana terkejut tengok saya pakai motosikal.

“Dari Ngungun saya ke Song melihat banyak projek pembangunan di sana, saya meneruskan perjalanan ke Kapit.

“Untuk datang ke Kapit mempunyai pemandangan yang baik. Saya telah bercakap dengan Datuk Karim kita akan tayang kecantikan Kapit dalam TV Sarawak.

“Kita cadang menghasilkan filem dan drama di Kapit, selain kita bertukar maklumat dengan dunia luar. Saya bercakap hal ini sebab Sarawak mempunyai saluran tv sendiri dan akan dilancarkan pada 10 Oktober ini.

“Orang luar akan tahu apa yang ada di Sarawak, kita akan tayang di Channel TV Sarawak 122 Astro,” ujarnya.

Projek pembinaan Kapit Town Square dibina dengan peruntukan RM3 juta. Diluluskan oleh Ketua Menteri, Datuk Patinggi Abang Johari Tun Openg pada 25 April 2017 dan siap pada 15 September 2020.

Turut hadir, Timbalan Ketua Menteri, Tan Sri Datuk Amar Dr. James Jemut Masing, Menteri Perdagangan Dalam Negeri dan Hal Ehwal Pengguna Malaysia yang juga Ahli Parlimen Kapit, Datuk Alexander Nanta Linggi, Menteri Pelancongan, Kesenian, Kebudayaan, Belia dan Sukan Datuk Abdul Karim Rahman Hamzah serta yang lain.

Oleh AKUN GIMAN & EARL ANEK

See author's posts


Bayi antara migran menyeberangi selat ke UK

DOVER: Seorang lelaki migran membawa ke darat bayi yang sedang tidur dalam sut romper merah jambu di Dover di tenggara England pada Selasa lalu selepas tiba dengan bot dalam salah satu lintasan pertama tahun ini.

Menurut seorang jurugambar AFP, kumpulan migran itu, termasuk kanak-kanak mendarat di Marina di Dover selepas perkhidmatan bot penyelamat United Kingdom (UK) menemui bot mereka di laut dan membawa mereka masuk dengan selamat,.

Mereka diiringi oleh pegawai Pasukan Sempadan UK dengan beberapa tersenyum dan menaikkan tanda kemenangan ketika mereka melangkah ke dermaga.

Tahun lepas, rekod bilangan lebih daripada 28,000 pendatang yang membayar beribu-ribu Pound kepada penyeludup manusia tiba di UK dengan bot tua, menurut analisis data Pejabat Dalam Negeri oleh agensi berita Persatuan Akhbar domestik.

Ini adalah lebih daripada tiga kali ganda daripada jumlah yang dilihat pada 2020, dengan jumlah yang lebih tinggi dikaitkan dengan penggunaan bot yang lebih besar oleh penyeludup untuk mengemudi salah satu lorong perkapalan paling sibuk di dunia.

Pada November tahun lalu, data menunjukkan sekitar 6,869 migran membuat perjalanan menerusi selat disebabkan keadaan cuaca yang menggalakkan.

Malangnya, 27 pendatang mati lemas di Perancis pada 24 November lalu selepas mereka cuba menyeberang dengan bot yang diumpamakan oleh pegawai Perancis seperti ‘kolam kembung kanak-kanak’.

Jumlah migran yang tinggi yang menyeberang ke Britain dari tanah besar Eropah telah menjadi ‘politik sakit kepala’ bagi Perdana Menteri Britain Boris Johnson dan Setiausaha Dalam Negeri, Priti Patel.

Aliran migran juga telah menjejaskan hubungan Britain dengan Perancis menyebabkan permainan menyalahkan yang tidak wajar walaupun kedua-dua pihak cuba mengganggu rangkaian pemerdagangan manusia.

Rang Undang-Undang (RUU) Kewarganegaraan dan Sempadan Kerajaan UK kini di Parlimen menjanjikan tindakan lebih tegas terhadap penyeludup manusia dan secara kontroversi, pendatang itu sendiri.

Jika diluluskan, RUU itu yang ditentang oleh kumpulan hak asasi manusia akan membenarkan pemulangan pencari suaka. -AFP

See author's posts


26 daerah zon hijau

KUCHING:
Sebanyak 26 daerah di seluruh Sarawak dikategorikan sebagai zon hijau iaitu
tiada sebarang kes positif Covid-19 direkodkan menjadikan ia masih bebas wabak
maut itu.

Timbalan Ketua
Menteri, Datuk Amar Douglas Uggah Embas berkata, beliau mengumumkan perkara
tersebut agar masyarakat di daerah berkenaan dapat mengekalkan status tersebut.

“Sebab itu kita
mahu memperketatkan pergerakan dari daerah ke daerah supaya penularan dapat
disekat dan memutuskan rangkaian Covid-19.

“Kita mohon agar
orang ramai janganlah balik ke kampung semasa tempoh Perintah Kawalan
Pergerakan (PKP) ini kerana ia akan menyebarkan virus ini di kampung,” katanya
yang juga Pengerusi Jawatankuasa Pengurusan Bencana Negeri (JPBN).

Beliau berkata
demikian pada sidang media selepas mempengerusikan mesyuarat harian JPBN di
Wisma Bapa Malaysia, semalam.

Menurutnya,
daerah tersebut adalah Bau, Lundu, Asajaya, Saratok, Pusa, Kabong, Meradong,
Julau, Pakan, Kanowit, Selangau, Tatau, Sebauh, Dalat, Daro, Tanjung Manis,
Marudi, Subis, Beluru, Telang Usan, Kapit, Belaga, Song, Bukit Mabong, Lubok
Antu dan Tebedu.

“Pergerakan
orang awam di antara daerah hanya dibenarkan bagi kes-kes seperti menjalankan
tugas rasmi, pekerja perkhidmatan penting, kematian ahli keluarga terdekat,
ahli keluarga sakit tenat dan keperluan pemeriksaan kesihatan.

“Sebab itu, JPBN
hari ini memutuskan untuk mengekalkan arahan yang dikeluarkan sebelum ini.
Majlis Keselamatan Negara (MKN) semalam menjelaskan Sarawak diklasfikasikan
kepada tiga kategori iaitu zon merah (melebihi 41 kes), zon jingga (1 hingga 4
kes) dan zon hijau (tiada kes),” jelasnya.

Katanya, Kuching
satu-satunya daerah di Sarawak dikategorikan sebagai zon merah dan telah merekodkan
sebanyak 118 kes positif.

“Manakala zon
jingga adalah Kota Samarahan dengan mencatatkan 20 kes, Simunjan (1), Serian
(4), Sri Aman (1), Betong (9), Sarikei (6), Sibu (4), Mukah (1), Matu (1),
Bintulu (5), Miri (11), Limbang (6) dan Lawas (1),” tambahya.

See author's posts


Suasana Krismas era Brooke

KRISTIAN telah dibawa masuk sejak awal kedatangan Rajah Brooke ke Sarawak. Banyak organisasi pertubuhan Kristian telah menjalankan aktiviti mereka apabila James Brooke mendirikan kerajaan di Sarawak. Kehadiran agama ini memulakan tradisi perayaan Hari Krismas.

Setiap tahun di Sarawak sejak kedatangan Brooke perayaan ini diraikan oleh penganutnya terutama pegawai Barat dalam pentadbiran Brooke. Hari Krismas diisytiharkan sebagai cuti umum di Sarawak.

Sesungguhnya pengalaman pegawai Barat ini dalam meraikan perayaan ini agak berbeza dengan tempat mereka di England atau di Eropah. Ketiadaan salji yang biasa ada masa Krismas tidak mematikan semangat pegawai Barat ini untuk mengadakan dan meraikan juga perayaan ini di Sarawak.

Meraikan di sekolah

Dalam hal ini peranan golongan paderi penting dalam menghidupkan perayaan ini. Mereka ini sudah berada di Sarawak sejak 1840-an dan mengerakkan sekolah mubaligh di Kuching. Oleh itu, apabila tiba Krismas, satu majlis untuk meraikannya diadakan.

Misalnya pada 1886, perayaan ini melibatkan usaha untuk memeriahkan hari tersebut dengan menghiasi gereja dan pelbagai jenis bunga seperti orkib.  Sekolah pula menjadi tempat majlis ini diadakan.

Pada hari berkenaan, pelajar asrama lelaki dan perempuan dari sekolah mubaligh Kuching diraikan dengan pameran Magic Lantern Views pada sebelah malam krismas. Pameran ini diadakan juga untuk ahli Chinese Bible Class. Selepas pameran itu, peserta ini dihadiahkan dengan gula-gula dan kek.

Perayaan ini berterusan pada 28 Disember 1886 dengan mendirikan dan menghiasi pokok Krismas. Sementara itu, pelbagai hiasan seperti mainan dan pelbagai lagi dihadiahkan yang disumbangkan oleh seorang penduduk dari Singapura bernama Cik Lange. Objek utama diletakkan pada pokok krismas ini ialah patung Old Father Christmas.

Satu jamuan teh menjadi salah satu acara pada majlis seumpamanya. Tetamu yang datang terdiri daripada orang Barat serta anak-anak mereka, beberapa orang tetamu berbangsa Cina, dan pengajar dari sekolah perempuan. Pada majlis itu juga Bishop George Frederik Hose memberi ucapan. Selepas itu Puan Hose iaitu isteri Bishop dibantu oleh residen untuk memberi hadiah.

Selepas sesi itu, Bishop mengucap terima kasih kepada penyumbang hadiah.  Majlis ini ditamatkan dengan pemberian buah orange dan kek kepada kanak-kanak yang meninggalkan majlis ini.

Hari Krismas ini disambung pula pada 30 Disember 1886.  Pada hari itu pula, satu majlis alumni pelajar sekolah mubaligh bersama pengajar mereka diadakan.  Majlis ini dihadiri oleh 21 bekas pelajar sekolah mubaligh. Jamuan pula terdiri daripada pelbagai jenis juadah makan termasuk sup, ayam, kari dan puding serta beberapa pencuci mulut.  Ucapan juga diberi oleh Bishop dengan mengucap terima kasih kepada Raja Sarawak yang membantu pembangunan sekolah itu. Mereka juga mendoakan kesejahteraan kesihatan pada raja.

Seterusnya tetamu dibawa ke bilik lukisan oleh Puan Hose dan Cik Dunmall untuk acara hiburan sepanjang malam. Sebelum beransur pulang pula bekas pelajar ini yang diwakili oleh Ah Lan dari Borneo Company telah mengucap terima kasih kepada bishop yang menjemput mereka pada majlis malam Krismas.

Rani Sarawak

Rani Sarawak iaitu Margaret Brooke juga pernah meraikan kanak-kanak sekolah sempena perayaan Hari Krismas. Beliau datang ke sekolah mubaligh pada 28 Disember 1880 untuk bersama-sama dengan kanak-kanak sekolah mubaligh di Kuching. Majlis jamuan yang diadakan pada 7.00 malam itu juga terdapat sepohon pokok Kristmas.

Kemuncak kepada majlis itu adalah pemberian hadiah kepada kanak-kanak sekolah. Apa yang menariknya adalah setiap penerima akan mendapat dua hingga tiga hadiah daripada Rani Sarawak. Jemputan pada majlis itu juga terdiri daripada penduduk Barat di Kuching. Mereka juga turut bergembira sepanjang malam.

Perhimpunan

Suasana hari Krismas yang diraikan oleh pegawai barat ini berbeza-beza mengikut masa dan tempat. Kebiasannya disambut secara biasa dan sederhana. Hal ini boleh dilihat apabila Sir Percy Cunynghame iaitu Residen Bahagian Pertama meraikan perayaan ini dengan pegawai-pegawai Barat di luar stesen. Pada 25 Disember 1906, beliau menjemput seramai 27 pegawai ini di Rumah Rehat Pegawai luar stesen untuk bersama-sama meraikan hari tersebut.

Kebiasaanya, hari Krismas ini disediakan satu jamuan makan. Pada jamuan itu, terdapat satu menu istimewa yang dikenali oleh mereka sebagai Snipe. Hidangan ini hasil pemburuan Cunynghame dan pembantunya.  Ia disimpan dalam bilik ais untuk menunggu untuk dihidangkan selepas dimasak. Selain itu meja makan pada hari tersebut dihiasi dengan pelbagai makanan lazat serta biskut yang pelbagai saiz dan corak. Selepas makan malam itu acara selanjutnya adalah mendengar muzik dan majlis tari menari.

Bunga api

Perayaan Hari Krismas di Sibu pada 1906 disambut meriah walaupun dalam keadaan cuaca kurang baik. Sebuah jawatankuasa diadakan untuk mengendalikan perayaan ini.  Perayaan ini berlanjutan sehingga malam 27 Disember 1906 apabila diadakan pertunjukan bunga api.

Pertunjukan bunga api ini memeriahkan keadaan malam dan disambut sorakan kekaguman dan kegembiraan daripada orang Dayak yang hadir dan menyaksikannya.

Selain pertunjukan bunga api diadakan juga regata. Regata ini juga mendapat sambutan daripada peminat lumba perahu. Pelbagai kategori pertandingan perlumbaan perahu diadakan. Yang menarik mereka menyertai perlumbaan ini ialah hadiah berupa wang tunai telah disediakan.

Pada 29 Disember 1906 pula, diadakan satu jamuan makan diadakan di kediaman residen yang dihadiri 164. Daripada jumlah itu hanya 16 orang sahaja pegawai Barat yang hadir, selebihnya penduduk tempatan. Seterusnya acara perlawanan bola diadakan. Seramai enam pasukan bola terdiri daripada pelbagai kaum menyertai perlawanan itu.

Pertandingan akhir dijalankan pada tahun baharu dengan pasukan Cut School menewaskan Mukah dengan dua gol berbalas satu.

Sukan

Pihak syarikat barat juga terlibat dalam meraikan lagi perayaan Hari Krismas ini seperti yang digerakkan oleh Borneo Company di Bau. Syarikat ini mengatur pelbagai acara sambutan pada Hari Krismas pada 1880.  Mereka telah menjemput pegawai Barat di Kuching untuk majlis sambutan itu di Bau.

Rumah syarikat di Bau telah di ubah suai untuk menampung jemputan yang akan datang. Sebuah bilik ruang tamu dibina dengan hiasan mala hijau berserta tanglung Cina. Sebuah pintu gerbang dibina di pengkalan untuk menyambut tetamu.

Acara sukan lumba perahu diadakan berserta dengan acara menangkap itik. Seterusnya acara tarik tali menjadi tumpuan pengunjung pada majlis berkenaan.

Begitulah serba sedikit keadaan sambutan Hari Krismas yang digerakan oleh orang Barat pada zaman Brooke. Sambutan itu dilakukan dengan pelbagai cara yang juga memasukkan elemen tempatan dan penyertaan orang tempatan.

Dr. Suffian Mansor adalah Ketua Progran Sejarah, Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Penjaja bersyukur terima BKSS

LIONG CHAI LING

MIRI : Rata-rata penjaja dan peniaga kecil di sini mezahirkan rasa
bersyukur dengan bantuan geran khas bernilai RM1,500 yang diumumkan oleh
kerajaan negeri menerusi  Langkah
Tambahan di bawah Bantuan khas Sarawakku Sayang (BKSS) 2.0.

Kebanyakan penjaja dan peniaga kecil memberitahu sejak Perintah Kawalan
Pergerakaan (PKP) dilaksanakan Mac lepas, perniagaan mereka amat terjejas dan
memerlukan bantuan daripada kerajaan.

Seorang penjaja makanan kering di Tamu Khas di sini, Liza Hamzah berkata,
beliau bersyukur kerana masih boleh meneruskan perniagaan di tamu walaupun
waktu operasi berubah dari 7.00 pagi hingga 2.00 petang ketika tempoh PKP ini.

“Syukur, masih dapat berniaga tetapi hasil jualan memang jauh beza
seperti sebelum ini.

“Kalau sebelum ini boleh dapat RM300 ke atas sehari tetapi dalam
situasi sekarang kadang-kadang cuma dapat RM20 sahaja,” katanya ketika
ditemui di sini.

Liza berkata, dengan adanya bantuan yang disalurkan oleh  kerajaan negeri ini sekurang-kurangnya
dapat  digunakan untuk menampung perbelanjaan
keluarganya untuk membeli keperluan asas.

Manakala, seorang lagi penjaja yang hanya mahu dikenali Umi mengakui
perniagaannya terjejas sejak PKP dilaksanakan pada 18 Mac lalu.

“Jualan perniagaan merudum teruk kerana kekurangan pelanggan. Kalau hari
biasa boleh dikatakan 10 kali ganda lebih baik daripada situasi sekarang.

“Pernah sekali hanya dapat menjual barang RM2 sahaja,” katanya.

Justeru Umi yang sudah berniaga lebih 10 tahun di tamu berkenaan bersyukur
dengan pengumuman bantuan untuk golongan penjaja dan peniaga kecil.

“Bersyukur kalau dapat bantuan tersebut, sekurang-kurangnya ia dapat
menampung perbelanjaannya sekeluarga sepanjang PKP ini.

Ketua Menteri Datuk Patinggi Abang Johari Tun Openg semalam mengumumkan
bantuan khas Sarawakku Sayang berjumlah RM1,500 kepada setiap peniaga dan
penjaja kecil yang berdaftar di bawah pentadbiran Pihak Berkuasa Tempatan.

Bantuan khas tersebut akan dibayar kepada mereka yang layak melalui akaun
Sarawak Pay dengan  kos keseluruhan
RM98.4 juta yang akan memberi manfaat kepada lebih 65,000 penjaja dan peniaga
kecil di seluruh negeri ini.

See author's posts


MBM lancar Miri CARES

MIRI: Majlis Bandaraya Miri (MBM) mengambil inisiatif melancarkan aplikasi Miri CARES bagi memudahkan penduduk di sini menyuarakan pendapat mereka agar mudah didengar dan didaftar secara elektronik di dalam sistem bagi memudahkan pencarian, pertanyaan dan analisis data.

Datuk Bandar MBM, Adam Yii berkata, aplikasi Miri CARES boleh dimuat turun di Apple App Store, Google Play Store dan Huawei AppGallery.

“Versi terkini aplikasi perisian ini sangat mudah digunakan dan menyokong tiga bahasa utama yang digunakan oleh Miri iaitu Bahasa Inggeris, Bahasa Malaysia dan Bahasa Cina.

“Pengguna dapat memilih bahasa pilihan mereka dan lebih baik lagi, mereka dapat menukar bahasa dengan cepat.

“Masyarakat pada umumnya digalakkan untuk menggunakan Miri CARES untuk menyuarakan pandangan, keluhan dan pendapat mereka kepada MBM untuk sebarang penambahbaikan,” katanya, semasa berucap pada majlis pelancaran Aplikasi Miri CARES menerusi zoom di sini, semalam.

Yii berkata, pelancaran aplikasi tersebut selari dengan situasi semasa memerangi pandemik Covid -19 mengelak interaksi bersemuka dan meneruskan aktiviti yang dirancang untuk tahun ini sejajar dengan pelaksanaan Program Miri Bandar Pintar dalam mendokong Strategi Ekonomi Digital Sarawak 2018 – 2022.

Katanya, Miri CARES ini adalah satu penambahbaikan dalam menyalurkan aduan atau cadangan yang sebelum ini banyak melalui wakil rakyat, ahli majlis, pemimpin masyarakat yang dilantik seperti ketua kampung, kapitan, penghulu, pemanca atau melalui akhbar dan lain-lain.

Sementara itu, beliau berkata, bersempena dengan pelancaran Miri CARES ini juga, sebagai penghargaan peserta yang memberikan input terbaik melalui aplikasi Miri CARES akan diberikan hadiah.

“Orang awam boleh mendapatkan maklumat terperinci melalui laman web MBM termasuk peraturan penyertaan,” ujarnya.

Turut hadir pada majlis pelancaran itu ialah Pengerusi Sarawak Information Systems (SAINS) Tan Sri Datuk Patinggi Dr. George Chan Hong Nam dan Lembaga Pengarah Institut Teknologi Riam Miri, Dato Sri Law Kiu Kiong.

Oleh LIONG CHAI LING

See author's posts


Pertandingan 3M uji penguasaan pelajar PLF

SETELAH menimba ilmu untuk beberapa bulan lamanya,  maka sampai masanya untuk menguji sejauh mana ilmu dan kemahiran yang telah dikuasai oleh para pelajar.

Justeru, Jabatan Kemajuan Masyarakat (KEMAS) yang mengendalikan Kelas Pendidikan Literasi Fungsian (PLF), menganjurkan Pertandingan 3M untuk 17 pelajar PLF atau sebelum ini dikenali sebagai Kelas Dewasa.

Untuk kali ini, ia menggabungkan empat kelas PLF iaitu Kelas PLF Rumah Lalo Sungai Selejau, Kelas PLF Kampung Pemindahan B, Kelas PLF Rumah Michael Salengkor dan Kelas PLF Outreach Rumah Billy Sungai Engkaras.

Berlangsung di Pusat Ekonomi Digital (PEDI) Marudi, tiga pertandingan berasaskan Menulis, Membaca dan Mengira (3M) diadakan.

Antara objektif pertandingan ini badalah untuk membantu peserta berani mencuba sesuatu yang di luar zon selesa mereka.

Selain itu, aktiviti di luar kelas dapat membantu peserta untuk saling mengenali kerana sebelum ini mereka teruja melihat perkembangan masing-masing melalaui pautan laman sosial Facebook yang selalui ditunjukkan oleh guru.

Secara langsung, aktiviti bersua muka seperti ini sedikit sebanyak dapat mengeratkan lagi silaturahim di antara mereka.

Di dalam Pertandingan Mewarna, ia dapat meningkatkan daya kreativiti dan inovasi peserta, selain dapat menonjolkan bakat mereka bermain warna untuk menghasilkan lukisan yang cantik.

Pertandingan Tulisan Cantik pula dapat menyedarkan peserta tentang kepentingan tulisan mereka sebagai bukti hasil pembelajaran.

Secara tidak langsung, ia dapat mendorong peerta untuk memperbaiki tulisan masing-masing apabila mendapati kecantikan dan kekemasan tulisan boleh dinilai dalam sesebuah pertandingan.

Sementara itu, Pertandingan Kira-Kira dapat memperkukuh penguasaan kira-kira dalam kalangan peserta yang rata-ratanya sudah pada tahap usia emas.

Selain itu, ia juga membantu meningkatkan kecekapan peserta dalam menjawab soalan kira-kira dengan lebih pantas.

Hadir sama pada majlis berkenaan ialah Penolong Pegawai Kemahiran & Komuniti, Hamisah Saadi, Pegawai PEDI Daerah Marudi, Victoria Ulok dan Pemaju Masyarakat Literasi Fungsian, Cikgu Rita Sultan Abdullah.

Sementara itu, kelas PLF dikelolakan oleh KEMAS bagi memberi peluang kepada golongan dewasa, belia dan beliawanis serta  remaja yang tercicir persekolahan untuk menjadi celik huruf dan celik angka.

Peserta kelas ini terdiri daripada mereka yang pernah bersekolah tetapi tidak menamatkan sesi persekolahan atau tidak pernah ke sekolah langsung dan peluang juga diberikan kepada golongan yang tidak mempunyai dokumen pengenalan diri seperti tiada sijil lahir dan tiada kad pengenalan .

Had umur adalah dari tujuh tahun sehingga 60 tahun tetapi tertakluk kepada daya penglihatan  atau kemampuan peserta sendiri. T

Tunjang utama kelas ini ialah 3M bagi memberi peluang peserta untuk berdikari di dalam urusan kehidupan seharian.

Oleh HAINI DARANI

See author's posts


Kubur di Sao Paulo digali semula

SAO PAULO: Beberapa syarikat pengendalian pengebumian di Brazil telah mula menggali semula kubur dan mengeluarkan mayat reput bagi membolehkan mangsa Covid-19 dikebumikan.Rata-rata perkhidmatan pengebumian di Sao Paulo memaklumkan, mayat yang telah ditanam sekurang-kurangnya tiga tahun akan digali dan dimasukkan ke dalam beg bernombor, dan akan disimpan buat sementara dalam bekas simpanan logam.

Bekas simpanan itu akan dipindahkan ke tempat penyimpanan barang awam sedia ada, menurut kenyataan dari pejabat dewan bandaraya.Penyelianya, Thiago Dias da Silva, memberitahu saluran Globo cara itu lebih praktikal dan murah berbanding membina tempat penyimpanan baharu.

Sao Paulo merupakan salah satu kawasan paling teruk terkesan akibat Covid-19, dengan lebih 5,000 kematian pada minggu lalu.Pakar kesihatan bimbang terjadinya lonjakan selepas Datuk Bandar Sao Paulo, Bruno Covas, mengeluarkan arahan melonggarkan perintah berkurung.Dapat dilihat pengangkutan awam mulai padat, orang ramai beratur di pusat beli-belah dan majoritinya mengabaikan penjarakan sosial.Negara Amerika Selatan itu kini merupakan negara dengan jumlah kematian kedua tertinggi di dunia selepas Amerika Syarikat, dengan lebih 42,000 kematian.-AFP

See author's posts


SOP TBC DIUBAHSUAI BENARKAN TARIAN SINGA

ATAS nama keprihatinan terhadap permintaan ramai,Jawatankuasa Pengurusan Bencana Negeri (JPBN) membenarkan persembahan tarian singa pada sambutan Tahun Baharu Cina (TBC) tahun ini.

Kebenaran diberikan untuk diadakan persembahan tarian singa selama empat hari pertama TBC dari 1 hingga 4 Februari, selain sehari lagi pada hari ke-15 yang dikenali sebagai Cap Goh Mei.

Prosedur Operasi Standard (SOP) yang pada peringkat awalnya memutus untuk tidak membenarkan tarian singa diadakan, terpaksa dikaji semula setelah mendengar pandangan pelbagai pihak yang mahukan persembahan yang merupakan sebahagian inti pati penting TBC.

Lagipun, apalah salahnya membenarkannya pada kali ini setelah tahun lepas ia langsung ditiadakan semasa kemuncak pandemik Covid-19.

Begitupun, demi menjaga keselamatan kesihatan, kebenaran itu berpandukan SOP yang telah ditetapkan dengan kolaboratif pihak Unit Hal Ehwal Agama-agama Lain (UNIFOR). Hanya dua kumpulan tarian singa sahaja dibenarkan membuat persembahan pada satu-satu masa, dan anggota rombongan kumpulan pula hanyalah terhad kepada 12orang sahaja.

Satu lagi kelainan yang diberikan pada kebenaran itu adalah kali ini persembahan tarian singa itu hanyalah boleh dilakukan di luar premis, kediaman orang yang memintanya, atau di kawasan tokong sahaja.

Pihak yang memohon dan diberikan kebenaran untuk membuat persembahan tarian singa itu bertanggungjawab sepenuhnya untuk memastikan tiada pelanggaran SOP berlaku, dan sekiranya terkesan gejala nanti, kumpulan terbabitakan dikenakan Perintah Kawalan Pergerakan Diperketatkan (PKPD) bersama-sama dengan mereka yang berada di tempat yang gejalanya dikesani.

Tolak ansur yang sedemikian memerlukan kerjasama semua pihak, iaitu pihak badan atau kumpulan yang memohon bersama-sama dengan pihak JPBN, UNIFOR dan orang awam.

Dalam kita menegakkan unsur budaya, adat dan tuntutan agama masing-masing, biarlah kita sama-sama menegakkan juga hak umum tentang penjagaan keselamatan dan kebajikan semua.

Yang kita semua inginkan adalah segala-galanya menjurus kepada keadaan tenang, semua pihak puas hati sambil pada masa yang sama keharmonian terpupuk rapi.

See author's posts


Mahkamah tolak permohonan Najib

PUTRAJAYA: Rayuan Datuk Seri Najib Tun Razak terhadap sabitan dan hukuman penjara 12 tahun dan denda RM210 juta atas kesalahan menyeleweng RM42 juta dana SRC International Sdn Bhd diteruskan semalam selepas Mahkamah Rayuan menolak permohonan bekas perdana menteri itu untuk menangguhkan pendengarannya.

Panel tiga hakim diketuai Hakim Datuk Abdul Karim Abdul Jalil menolak permohonan Najib untuk menangguhkan pendengaran rayuan itu selepas peguam Tan Sri Muhammad Shafee Abdullah memaklumkan bahawa mereka mempunyai bukti tambahan untuk dimasukkan dalam rayuan mereka termasuk keterangan berkaitan keluarga bekas Gabenor Bank Negara Tan Sri Dr Zeti Akhtar Aziz.

“Kami sebulat suara dalam hal ini. Tiada alasan yang munasabah untuk menangguhkan pendengaran. Kami tidak membenarkan permohonan untuk penangguhan,” kata Hakim Abdul Karim, yang mengetuai pendengaran rayuan itu bersama Datuk Has Zanah Mehat dan Datuk Vazeer Alam Mydin Meera.

Terdahulu, Muhammad Shafee berkata, mereka memerlukan sekurang-kurangnya penangguhan selama sebulan untuk mendapatkan dokumen berkaitan dari New York dan Singapura.

“Dokumen itu dikaitkan dengan 1Malaysia Development Bhd (1MDB) dan turut melibatkan dakwaan terhadap keluarga Zeti. Kami perlukan sekurang-kurangnya satu bulan untuk memasukkan bukti tambahan dalam penghujahan. Kami memohon untuk penangguhan pendengaran ini,” kata Muhammad Shafee.

Sementara itu, Timbalan Pendakwa Raya Datuk V. Sithambaram membantah permohonan itu dengan berkata, mereka (pemohon) seharusnya mengemukakan permohonan lebih awal sebelum pendengaran rayuan itu bermula.

“Tiada alasan yang sah untuk mereka meminta penangguhan. Kami berharap tiada lagi penangguhan dan memohon mahkamah untuk meneruskan kes,” katanya.

Najib telah mengemukakan 307 alasan dalam petisyen rayuannya tentang mengapa beliau harus dibebaskan daripada pertuduhan terbabit.

Pada 28 Julai tahun lepas, Hakim Mahkamah Tinggi Mohd Nazlan Mohd Ghazali menjatuhi Najib hukuman penjara 10 tahun bagi setiap pertuduhan, pecah amanah dan pengubahan wang haram, serta 12 tahun penjara dan denda RM210 juta atau lima tahun penjara bagi satu pertuduhan menyalahgunakan kedudukan.

Bagaimanapun beliau hanya perlu menjalani hukuman penjara selama 12 tahun berikutan hakim memerintahkan kesemua hukuman tersebut berjalan serentak.

Najib, 67, pada masa ini bebas dengan ikat jamin RM2 juta berserta dua penjamin sementara menunggu kes rayuan ini selesai. — Bernama

See author's posts


i-Suri: Sarawak bantu RM60 setahun

KUCHING: Kerajaan Sarawak akan memberikan bantuan bayaran sebanyak RM60 setahun kepada pencarum yang mendaftar dengan Caruman Sukarela Insentif atau i-Suri dibawah Kumpulan Wang Simpanan Pekerja (KWSP).

Menteri Kebajikan, Kesejahteraan Komuniti, Wanita, Keluarga dan Pembangunan Kanak-kanak, Dato Sri Fatimah Abdullah berkata, perkara ini secara prinsipnya dipersetujui oleh Kerajaan Sarawak bagi membantu rakyat negeri ini iaitu pencarum yang berada dalam golongan miskin, miskin tegar dan B40.

“Namun perkara ini masih lagi dalam perbincangan dan akan diketengahkan semula dalam perbincangan mesyuarat kerajaan negeri akan datang bagi mengesahkan pemberian bantuan ini,” ujar Fatimah semasa sidang media selepas kunjungan hormat KWSP Sarawak dipejabat beliau di sini, semalam.

Fatimah berkata, Program i-Suri dilihat sebagai satu program yang memberikan faedah terutamanya kepada golongan miskin, miskin tegar dan B40 berdaftar dengan e-Kasih.

“Di Sarawak, senario golongan ini adalah golongan yang mendaftar dengan e-Kasih iaitu seramai 66120 orang telah mendaftar.

“Dari jumlah ini, seramai 25813 orang mendaftar sebagai pencarum di bawah i-Suri manakala seramai 37784 orang lagi belum mendaftar.

“Oleh itu, kita menggesa pihak yang masih belum mendaftar untuk segera mendaftarkan diri mereka bagi membolehkan mereka juga menerima bantuan caruman daripada Kerajaan Sarawak ini,” kata Fatimah.

Fatimah memberitahu selain daripada Kerajaan Sarawak, Kerajaan Persekutuan turut menyumbang insentif caruman sebanyak RM480 setahun ke dalam akaun pencarum i-Suri.

“Kita melihat program ini sangat bermanfaat bagi mereka ini kerana terdapat faedah lain seperti khairat kematian sebanyak RM2,500 dan juga bantuan kemalangan sebanyak RM500.

“Justeru, kita galakkan rakyat kita yang berdaftar dengan e-Kasih untuk menyertai program ini kerana selain mendapat faedah tersebut, mereka juga dapat membuat simpanan bagi kegunaan hari tua mereka nanti.

“Meskipun Sarawak telah menawarkan untuk membayar RM60 setahun iaitu jumlah maksimum bayaran caruman setahun, mereka masih boleh membayar caruman mengikut kemampuan mereka dan ia akan dapat menambah kadar dividen serta simpanan mereka nanti,” jelas Fatimah.

Mengulas lanjut, Fatimah berkata, pihaknya berhadapan dengan cabaran untuk meuar-uarkan kepada rakyat yang mendaftar dengan e-Kasih untuk mendaftar dengan i-Suri.

“Berdasarkan pengalaman kita, untuk mendapatkan mereka tampil ke hadapan adalah sukar kerana ada di antara mereka yang bertukar alamat dan susah untuk dihubungi.

“Cabaran kedua pula adalah kita jangkakan ada di antara rakyat kita yang belum mendaftar dengan e-Kasih sedangkan mereka adalah dalam golongan miskin.

“Oleh itu, kita mahu mereka mendaftar dengan e-Kasih supaya tidak terpinggir dan terlepas dari mendapat bantuan.

“Pihak kementerian juga akan memastikan isu ini dapat diatasi dan rakyat kita yang susah dapat dibantu dan didaftar sebagai pencarum dengan i-Suri,” tegas Fatimah.

Oleh Alexandra Lorna

See author's posts


Korban nyawa cecah 701

KUALA LUMPUR: Korban nyawa di Myanmar terus meningkat kepada 701 orang sejak tunjuk perasaan membantah rampasan kuasa tentera meletus, lapor Agensi Anadolu.

Laporan harian Badan Amal untuk Tahanan Politik berkata terdapat lagi korban terbaru membabitkan orang awam apabila pasukan keselamatan bertindak campur tangan.

Dalam kemas kini terbaru itu turut mendedahkan seramai 3,012 orang ditahan.

Sebanyak 656 waran tangkap dikeluarkan untuk penunjuk perasaan yang membantah rampasan kuasa. Sekurang-kurangnya 82 terbunuh di Bago pada Jumaat apabila tentera campur tangan.

Tentera Myanmar melancarkan kudeta 1 Februari lalu, mendakwa berlaku penipuan semasa pilihan raya 8 November 2020 sekali gus menyebabkannegara ini dicengkam ketegangan politik.

Tentera menahan beberapa pegawai dan pemimpin parti pemerintah, termasuk Kaunselor Negara Aung San Suu Kyi selain mengisytiharkan darurat selama setahun.

Pegawai tinggi yang ditahan dihadapkan ke mahkamah tentera, ketika demonstrasi terus berleluasa.

Sementara itu, di Bangkok selepas tidak dibenarkan memasuki Myanmar, utusan khas Pertubuhan Bangsa-Bangsa Bersatu (PBB) untuk Myanmar,Christine Schraner Burgener tiba di Bangkok pada Jumaat bagi memulakan lawatan ke negara Asia.

Kementerian Luar Thailand (MFA) berkata Schraner Burgener yang sudah menerima dua dos vaksin Covid-19, sedang menjalani kuarantin tujuh hari.

“Selepas kuarantin, beliau dijadual bertemu beberapa pegawai kanan kerajaan, termasuk wakil Perdana Menteri dan Menteri Luar Don Pramudwinai dan pegawai agensi PBB.

“Kunjungan ke Thailand bertujuan bertukar dan berkongsi pandangan serta perspektif mengenai situasi di Myanmar, untuk mencari jalan penyelesaian,” kata MFA dalam satu kenyataan di sini semalam.

Sebagai negara jiran, MFA berkata, Thailand turut bimbang dengan situasi Myanmar dan kesannya terhadap rakyat.

“Kami komited untuk bekerjasama dan terlibat secara konstruktif dengan masyarakat antarabangsa, termasuk melalui PBB dan ASEAN untuk mencari penyelesaian secara aman bagi Myanmar dan rakyatnya.

“Kami berharap lawatan ke rantau ini oleh Utusan Khas dapat menyumbang ke arah penyelesaian,” tambah kenyataan itu.“Baru tiba di BKK (Bangkok) untuk rundingan. Saya kecewa, semalam Tatmadaw (angkatan tentera) membalas permintaan saya dengan mengatakan mereka tidak bersedia menerima saya.

Saya sedia untuk berdialog. Keganasan tidak akan membawa kepada sebarang penyelesaian,” tulis beliau di Twitter.

Sementara itu, AFP melaporkan lawatan Schraner Burgener ke Myanmar untuk bertemu pemimpin tertinggi tentera namun, jurucakap junta Zaw Min Tun berkata, “kami tidak ada sebarang rancangan untuk beri kebenaran buat masa ini “.

Sekurang-kurangnya 600 orang awam terbunuh ekoran tunjuk perasaan yang tercetus sejak rampasan kuasa tentera 1 Februari lalu dan hampir 3,000 lagi ditahan. – Bernama

See author's posts


Dua gol Gomez hukum Lazio

PAPU Gomez menjaringkan dua gol ketika Atalanta mengatasi Lazio 4-1 di Rom semalam.

Dua perlawanan yang dijadualkan menjadi perlawanan pembukaan musim ini telah ditunda kerana kempen Atalanta dan Inter Milan di Eropah pada Ogos.

Dan kedua-dua pesaing dari utara Itali itu menunjukkan kekuatan bahagian serangan mereka yang mereka harapkan akan dapat menafikan Juventus daripada memenangi gelaran Serie A ke-10 berturut-turut, dengan penyandang juara hanya mampu mengutip satu mata di Roma pada Ahad.

Atalanta dan Inter kini berada di puncak liga Serie A di samping Napoli, Verona dan AC Milan dengan enam mata maksimum dari dua perlawanan.Juve mempunyai empat mata sebelum mereka menanti kunjungan Napoli pada Isnin.

Atalanta mendahului dengan tiga gol dalam separuh masa pertama dengan Robin Gosens, Hans Hateboer dan Gomez semuanya menjaringkan gol, dan menghindari kesilapan musim lalu di mana Lazio bangkit daripada ketinggalan tiga gol untuk seri 3-3.

“Kami semua tahu apa yang berlaku sebelum ini dan kami membincangkannya pada separuh masa,” kata pemain pertahanan dari Belanda, Hateboer.

“Kami tahu bahawa ketika mereka menjaringkan gol, mereka boleh menjaringkan gol yang lain, tetapi ketika mereka menjaringkan gol, kami mendapat yang keempat dan mengesahkan permainan.”

Felipe Caicedo mengurangkan defisit untuk Lazio selepas 57 minit tetapi Gomez menjaringkan gol keduanya sejurus selepas sejam perlawanan berlangsung.

“Skuad ini sama (seperti musim lalu) dan ini merupakan kekuatan kami,” tambah Hateboer mengenai pasukannya yang menamatkan kempen musim lepas di tempat keempat.

“Tetapi masih terlalu awal untuk membicarakan tentang Scudetto.”Pasukan Lazio, Simone Inzaghi mempunyai satu lagi perlawanan sukar pada hari Ahad ketika mereka menjadi tuan rumah kepada Inter.

“Kekalahan itu menyakitkan dan membakar semangat, tetapi persembahan tetap ada,” kata Inzaghi. “Keputusannya tidak menggambarkan perlawanan sebenarnya.”

Spezia yang baru dinaikkan mencatat kemenangan pertama mereka dalam Serie A, menang 2-0 menentang Udinese, walaupun bermain dengan 10 orang selama setengah jam terakhir. Andrey Galabinov menjaringkan kedua-dua gol.

“Keputusan bersejarah! Dengan kepala, kebanggaan dan hati,” kelab Ligurian itu meraikan di Twitter. – AFP

See author's posts


Segerakan bayaran kepada pemenang LTDL 2020

PENGANJUR Le Tour de Langkawi (LTdL) 2020, Human Voyage (M) Sdn Bhd digesa supaya mempercepatkan bayaran wang kemenangan kepada pelumba tempatan yang meraih kejayaan pada perlumbaan berbasikal terulung Asia berkenaan.

Pakar pecut Terengganu Inc. TSG Cycling Team Mohd Harrif Saleh berkata, beliau bimbang generasi muda yang berminat menceburi sukan berbasikal terutama pelumba tempatan, akan beralih arah ke sukan lain sekiranya trend pembayaran lewat terus berlaku, dalam penganjuran kejohanan berbasikal di negara ini.

“Macam saya tak terkesan sangat sebab saya ada kontrak dengan TSG, jadi dapat elaun bulanan daripada pengurusan TSG, selain pendapatan daripada perniagaan rempah segera ikan bakar yang diusahakan bersama isteri saya, tapi bagaimana nasib pelumba tempatan yang lain?

“Saya agak sedihlah sebab perkara ini (kelewatan bayaran wang kemenangan) kerap terjadi dalam perlumbaan berbasikal tempatan, dan pihak penganjur sepatutnya bertanggungjawab untuk menyelesaikan bayaran segera kepada pelumba tempatan, memandangkan kebanyakan mereka berpenat lelah berkayuh di bawah panas terik,” katanya kepada Bernama.

Mohd Harrif mendakwa selain wang kemenangan LTdL 2020, beliau masih belum menerima sebarang berita berhubung wang kemenangan ketika menyertai Jelajah Malaysia 2017, yang menyaksikan beliau menjuarai peringkat kelima (lelaki elit) sejauh 132.8km di Alor Setar.

Pada LTdL 2020, beliau meraih dua kemenangan peringkat, iaitu peringkat kelima dari Kuala Kubu Bharu ke Ipoh dan peringkat ketujuh dari Bagan ke Alor Setar.

Dalam pada itu, pelumba berusia 31 tahun itu bersyukur kerana perniagaan rempah segera ikan segera ikan bakar yang diusahakan bersama isterinya Nursyahira Nordin, mendapat sambutan menggalakkan, sekali gus menjadi salah satu pendapatan sampingan.

Mohd Harrif mendedahkan jualan rempah segera berkenaan yang dihasilkan daripada rumahnya di Kuala Terengganu boleh mencecah 1,000 pek sebulan, namun bergantung kepada permintaan semasa daripada penduduk tempatan dan luar Terengganu.

“Alhamdulillah, perniagaan rempah segera ikan bakar yang saya usahakan bersama isteri saya sejak empat tahun lepas, mendapat sambutan menggalakkan daripada penduduk setempat.

“Setakat ini, fokus pasaran adalah di sekitar negeri Terengganu, dan kalau ada permintaan dari luar Terengganu, kita akan buat pengeposan dengan kadar yang berpatutan,” jelas anak jati Kuala Terengganu itu.

Ditanya mengenai perkembangan semasanya, Mohd Harrif memaklumkan beliau masih menjalani latihan ringan, selain menggunakan basikal simulator di rumahnya bagi mengekalkan kecergasan diri, sambil mengesahkan beliau masih menunggu perkembangan terbaharu jelajah berbasikal yang akan disertainya daripada pihak pengurusan TSG.

“Saya difahamkan Vietnam sudah mula menganjurkan sirkit tempatan, dan saya kira ia langkah yang bagus, kerana pelumba mereka sudah didedahkan dengan kejohanan di kawasan luar selepas perintah berkurung dilaksanakan di negara berkenaan susulan penularan wabak Covid-19,” jelas Mohd Harrif. – Bernama

See author's posts


TVS perkenal Sarawak Decides

KUCHING: Saluran TV Sarawak (TVS) sekali lagi menampilkan kelainan baharu dengan memperkenalkan program Sarawak Decides (SD) bermula awal November lalu bagi menarik minat penonton pelbagai lapisan masyarakat.

Program berkenaan akan membincangkan pelbagai isu menarik merangkumi politik, ekonomi dan sosial, sempena Pilihan Raya Negeri Ke-12 (PRN-12 pada 18 Disember nanti.

Ia juga turut menampilkan beberapa ahli-ahli psefologi dan penganalisis terkenal seperti Dr Jeniri Amir, Dato Dr. Madeline Berma, Dr Arnold Puyok dan ramai lagi.

Ketua Pegawai Eksekutif TVS, Suhaimi Sulaiman berkata, TVS percaya kepada istilah ‘informasi, pendidikan dan hiburan’ dan disebabkan itu, kandungan berkaitan dengan fakta, data dan informasi disampaikan dengan cara menarik menggunakan konsep grafik 3D.

“Perbincangan berkaitan dengan pembangunan negara seharusnya tidak ‘kering’ dan membosankan. Inilah sebabnya kami menerapkan teknologi grafik seni sebagai penerangan informasi kepada penonton kami,” katanya dalam satu kenyataan semalam.

Program ini disiarkan secara LANGSUNG di TVS bermula seawal 9 pagi setiap hari yang mengandungi berita terkini, info kapsul berkenaan 82 kawasan dewan undangan negeri dan rentas langsung bersama wartawan-wartawan TVS dari seluruh Sarawak.

Dalam pada itu, ia turut disiarkan setiap hari di saluran 122 Astro dan MyTV serta di pelbagai media sosial TVS seperti Facebook, Instagram, Youtube dan TikTok.

See author's posts


Sidang DUN hari ketiga bermula

KUCHING: Persidangan hari ketiga Mesyuarat Ketiga Bagi Penggal Pertama Dewan Undangan Negeri (DUN) Sarawak ke-19 dimulakan pada 9.09 pagi ini.

Ia dimulakan dengan bacaan doa dan pemasyhuran daripada Speaker DUN Sarawak, Tan Sri Mohd Asfia Awang Nassar.

Mohd Asfia memaklumkan Ahli Dewan Undangan Negeri (ADUN) dari N.80 Batu Danau, Paulus Palu Gumbang tidak hadir persidangan hari ketiga (23 November) hingga hari kelima (25 November) setelah  menerima permohonan ketidakhadiran ADUN terbabit.

Antara yang berlangsung hari ini ialah pertanyaan-pertanyaan bagi jawapan lisan antara ADUN kepada menteri.

Selain itu, pembentangan RUU Perbadanan Kemajuan Industri Perkayuan Sarawak (Pindaan) 2022 akan dibentangkan oleh Timbalan Menteri Perancangan Bandar, Pentadbiran Tanah dan Alam Sekitar, Datuk Len Talif Salleh dan  Menteri Industri Makanan, Komoditi dan Kemajuan Wilayah Sarawak, Dato Sri Dr. Stephen Rundi Utom akan membentangkan RUU Kesihatan Awam Veterinar (Pindaan), 2022.

Oleh NUR AIN OTSMAN

See author's posts


Bujang Berani Iban Dua (Kanang Anak Langkau)

Tusun Ke-25

KANANG NYIDI, NYERANG MUNSUH

“MUNSUH ti diasu ki- tai benung bepeng- kalan ba 100 meter ari endur kitai tu, Tuan,” ku Kanang, sengah-sengah kesal ati mimit.

“Aram kita nyerang munsuh nya diatu,” saut Leftenan Yap.

Maya nya hari pan udah lemai bendar, urung pukul 6.00 malam.

Pelatun sida nya pan berumban tang bejimat-jimat nyubuk bala munsuh nya awakka sida enda ngadang diri diasu.

“Sepi asai kita lagi. Ngumba- ngumba kita nya, ngaga diri berani tama menua kami enda beradat,” ku Kanang muchau dalam ati.

Makin deras kebak tungkul ati iya. Kanang enggau Banta ngepunka serang lalu nimbak dua tiga iku munsuh ti terang amai dipeda rebah kena leka senapang seduai. Udah nya munyi leka ujan peluru munsuh malas timbak seduai. Bala Iban Tracker sereta sedadu pelatun nya pan sama-sama mansang semak- sesemak sambil nimbak-penimbak tunga endur munsuh. Bebalas-balas timbak mih pelatun Kanang enggau munsuh.

“Apuuu… Mensia tauka antu nyin, Banta? Kati tubuh iya nya enda ulih empa peluru? Uji nuan bediri ba bau aku, lalu timbak munsuh nya enggau SMG tu,” ku Kanang nelai bakih iya nya.

Seduai pan mansang semak agi. Udah iya tepedaka munsuh ti enda ulih empa peluru nya, Renjer Banta pan bediri ba tandan bau Kanang lalu nimbak munsuh nya. Peda iya tejula munsuh seiku nya rebah lalu mati. Lebuh Kanang meresa tubuh munsuh nya, dia iya meda tubuh munsuh seiku nya semina bisi bekau chelum-chelum, madai mimit kena peluru. Pala iya sebuti ke rajai aja.

MUJUR NGALAHKA MUNSUH

Maya nya pelatan Kanang mu- jur munuh 13 iku munsuh lalu nangkap seiku aja ti bakal. Tembu bala munsuh ari Indonesia nya gasakka bala Pelatun Kanang. Pengkalan munsuh nya pan diserungkai sida. Kelimpah ari senapang enggau peluru munsuh, mayuh macham senyata bukai bisi ditemu sida baka kereban bom, enggau wayar eletrik. Kereban bom nya umbas kena ngebom lalu ngeruntuhka sebuah tekat ai hidro tauka andau ti besai-besai. Nya mih, tentu munsuh nya ukai orang sengapa. Tentu sida nya raban komando ti chukup latih sereta berani. Patut mih munsuh nya kala bedengah sepelatun Regimen Infantri Singapura Kesatu. Kanang betempap dada gaga ati ensepi diri mujur nguluka pelatun sedadu Malaysia nya nyidi lalu bedengah munsuh nya. Enti na-dai Iban Tracker (Kanang), kada enda mayuh agi sedadu Malaysia kena dengah raban komando Indonesia nya, nih? Nasit ga Petara ngasuh buku betemu enggau ruas. Sapa lebih kering sereta pintar ari pangan menang mih! Udah meda enggau mata diri empu, seiku munsuh ti enda ulih empa peluru, Kanang pan berengkah belajarka mayuh macham taktik perang. Munuh tauka dibunuh, nya sigi jaku peransang sedadu.

KANANG NYELAMATKA

KEPALA SEDADU

Seiti agi pekara ti enda disadang iya nyadi maya iya ba raban 42 Komando British bulan Disem-ber 1963. Maya nya Indonesia majak deka nyerang Malaysia. Maya pelatun Kanang betempuh enggau sedadu Indonesia di Lubuk Antu, bala munsuh nyau deka mujur bedengah tuai pela- tun sida. Maya nya mih Kanang, enda ngira mati idup lalu mai kepala sedadu sida nya rari lalu nyelamatka iya ari dengah munsuh.

Asai ti digenggam semengat belama mih bejalaika pengawa sedadu, ku Kanang maya ti berandau sereta bekenangka nasit diri maya nya. Mimit da iya nyau deka kena tangkap sedadu Siliwangi ari Indonesia.

Sebedau diperesa bala askar nya, nasit ga iya jampat bepikir lalu nukar pekayan sedadu iya enggau pekayan periman. Iya mega belakun ngaga ulah baka orang periman tauka rayat selama.

Senapang, peluru enggau semua pekakas sedadu dibuai iya magang. Iya enda ditan sedadu Indonesia nya laban sida sigi nyangka iya rayat selama, engka laban iya nyaut sida nya ngena jaku Iban.

ENGGAU BINI IYA

Pengingat pasal bini iya Helen Latai Anak Intie, bisi dua pekara berat sereta selalu nyadi tukis bemain betandu-tandu dalam pala iya. Ujung taun 1964 Kanang enggau bala Iban Tracker ti bukai dipinta gawa enggau Ist Royal New Zealand Army di Simanggang (Sri Aman).

Dia mih sida dilatih baru ngena chara komando maya bejalaika pengawa di kampung. Maya nya mega perang (konfrontasi) nyau datai ba pengujung, taja apin ambis. Maya ba kem sedadu nya Kanang bisi seiku Iban Tracker tinyadi bakih iya.

Bakih iya nya tuai agi ari iya lalu enda kala disebut iya nama.Entah nama kebuah bakih iya nya seredah berandauka pasal indu sida serumah di Sungai Skra, Simanggang.

“Aku bisi anak menyadi indu seiku di rumah panjai kami din.Bajik, jelan indu. Peda aku, ipak nuan amai. Iya dara bungas baru angkat dara,” ku bakih iya nya.

Kanang tekenyit lalu betelai dalam ati diri ninga jaku bakih iya nya. “Kada indu nya bisi ati ke aku? Nyebut utai sengapa, bakih tu. Aku tu nadai ati deka bebini naka ke diatu.

Nadai runding deka besulu enggau indu. Engka laban kelalu kisuk ngetanka menua ari kachau munsuh, kini?” Taja pia, maya pemisi ujung taun 1964 nya Kanang setuju nitihka bakih iya nya ke rumah panjai sida di Sungai Skra Hilir.

Datai di rumah panjai nya, Kanang lalu diasuh bakih iya nya bekelala enggau apai indai indu nya. Malam nya mega bakih iya nya ngansak  anang ngayap indu nya. Maya ti tepedaka indu ti baru beumur empat belas taunnya siang hari tadi, sigi udah deras kekebak ga tungkul ati Kanang meda pemajik indu nya.

Engka udah bisi tekait ati iya.Kada nya sama bela deka ngerembai tungkul bungai pengerindu? Nitihka semaya malam nya, bakih iya nya pan ngulukaKanang ngayap. Keketap sereta kesal mimit ati Kanang udah ti dibukaka bakih iya nya pintu bilik orang indu nya.

Iya pan tama begadai-gadai ke dalam bilik. Ninga bisi orang tama bilik sida, apai indu nya pan angkat ari peninduk iya lalu tepedaka Kanang.

“Oh… Nuan nya Jang! Lalu mih. Bisi Endun Latai ba peninduk iya dia. Alai mih tama mih,”ku apai orang indu nya.

Kanang nyingkang baru nuju peninduk orang indu. Ninga bisi rejat kaki mensia Latai pan tedani lalu angkat duduk. Iya asai ke bisi meda senaya orang lelaki benung duduk ba tisi katil iya. Iya pansut ari kibung lalu nyapa.

“Oh… Nuan nya, wai! Lapa duduk dia aja, dih? Kati jai katil kami, alai nuan enggai lalu, pia? Lalu mih, bujang berani buah ati,bujang mereti tampun puji,” pia ku indu dara biak nya.

Kanang tuchum-tuchum lelegup lalu angkat tama katil orang indu nya. Seduai sama duduk lalu berandau semalam-malam.

“Endang nemu aku deka datai malam tu ga nuan, nih,” ku Kanang ngepunka randau. “Bisi ga andal mimit, taja enda tentu arap. Kada orang perintah baka kita nya, amat ka ke kami,” ku orang indu nya.

“Ka mih tu, nya mih kebuah berani datai,” ku Kanang.“Au, manah mih nya, wai. Pelaba aku, udah nemu apai enggau indai aku tadi nuan bisi ditu?” ku Latai.

“Au. Apai nuan mih ngelaluka penatai aku tadi. Nya alai penatai aku tu malam tu bisi tuju mih wai. Munyi ku sempama ajar niang aki aku suba: Dipelam pan buah rian tampak mih bau, ditungkus pan abus tekebu mih abu, dibungkus pan landak chechukak mih bulu,disalamka aku agi mih nuan nemu.

DIKANGAU MAYA PEMISI NIKAH

Maya Malaysia agi charut enggau Indonesia ba taun 1964, Kanang dikangauka tuai iya (Kepala Sedadu British) mantu sedadu Malaysia di garis antara menua Kalimantan-Sarawak.Maya nya Kanang endang udah minta pemisi (cuti Khawin) nikah. Reti nya iya minta pemisi laban ti deka nyambut rami melah pinang iya empu ba Sungai Skra Hilir, kenu ku jaku.

Enda mukai-mukai maya agi tawas siang lemai nya, sebuah bilun helikopter datai lalu muai butul seiti ti ngundan selambar surat perintah ari pemesai sedadu di Kuching.

Surat nya merintah Kanang enda tau enda nurun nguluka pelatun iya bejalaika pengawa ba garis antara menua Kamlimantan (Indonesia) –Sarawak (Malaysia). (Betampung ba Tusun Ke-26 minggu nyin ila) Cherita pasal Bujang Berita Iban jeman Raja Brooke di Sarawak dilekaka aku naka tu dulu.

Sekumbang ke nganti pansik sida ti bukai aku mai pemacha ngenang pasal cherita pasal bujang berani Iban (Iban Warriors) jeman British, sepengudahmenua Sarawak ti dipegai Koloni British. Cherita pasa Kanang Anak Langkau tu endang asil ari pansik aku empu maya ti betemu mua enggau Kanang empu di Sibu (SMK Sibu Jaya) taun Engka bala pemacha bisi tanya tauka deka ngirum gambar ti releven ngagai aku tau giga aku ba lumur Whatapps tu: 013-8325146

Oleh HARRY USUP UMBAR

See author's posts


SPRM terima laporan terhadap bekas menteri

GEORGE TOWN: Suruhanjaya Pencegahan Rasuah Malaysia (SPRM) Pulau Pinang semalam menerima satu laporan yang dibuat terhadap seorang bekas menteri dan bekas peguam negara, kerana didakwa melakukan salah guna kuasa ketika dalam kerajaan.

Laporan itu dibuat aktivis masyarakat Mohsin Abdul Latif, di ibu pejabat SPRM Pulau Pinang di   Jalan Sultan Ahmad Shah, di sini.

“Setelah membaca kandungan surat yang tular semalam, saya beranggapan keputusan bekas peguam negara telah dipengaruhi oleh bekas menteri itu.

“Justeru, saya memohon pihak SPRM menyiasat, sama ada berlaku penyalahgunaan kuasa dalam perkara itu atau tidak,”   katanya kepada pemberita sebelum membuat laporan tersebut.   Mohsin turut diiringi seorang lagi aktivis masyarakat Mohamad Amin Abdul Kadir.

Sementara itu, Pengarah SPRM Pulau Pinang Lim Bee Kean ketika dihubungi, mengesahkan menerima laporan berkenaan. – Bernama

See author's posts


Bintang filem Star Wars, Harry Potter meninggal dunia

LONDON: Pelakon Inggeris Paul Grant yang membintangi filem Star Wars dan Harry Potter meninggal dunia di London pada usia 56 tahun.

Grant ditemukan tidak sedarkan diri di luar stesen King’s Cross, London pada petang Khamis, lapor Agensi Anadolu.

“Saya patah hati .. Dia begitu terkenal dan disayangi (dalam kariernya). Dia pergi terlalu cepat,” kata anak perempuannya, Sophie Jayne Grant kepada Sky News.

Jurucakap perkhidmatan ambulans London berkata, mereka menerima panggilan kecemasan pada 2.08 petang Khamis di Stesen St Pancras, Euston Road.

Grant disahkan meninggal dunia pada 3.49 pagi Selasa.

Pelakon itu memainkan Ewok dalam Return of the Jedi, dan ‘goblin’ dalam filem Harry Potter and the Philosopher’s Stone.

Dia juga muncul dalam filem 1986 Labyrinth dan Willow pada 1988. -Bernama-Anadolu

See author's posts


Peralihan, pembetulan jadi tema pasaran saham 2022

KUALA LUMPUR, 11 Dis (Bernama) — Pasaran saham global akan mengalami beberapa peralihan dan pembetulan pada 2022, terutamanya dalam ruang dasar monetari, kata Affin Hwang Asset Management.

Pengarah Urusan Datuk Teng Chee Wai berkata firma itu menjangkakan pengetatan dasar monetari global dan bank pusat dalam pasaran sedang pesat membangun untuk terus menaikkan kadar faedah.

“Ini (kenaikan kadar faedah) akan berlaku tahun depan dan 2023 dan peralihan pasaran akan melangkaui usaha rangsangan kecemasan yang meruncing.

“Kami menjangkakan bank pusat mengurangkan imbangan kira-kira mereka dan bergerak ke arah menormalkan kadar faedah, namun, ini tertakluk kepada peristiwa (global) dan data ekonomi semasa ia berlaku,” katanya pada acara webinar bertajuk “Review and Outlook|Ask Teng Anything on Markets” di sini hari ini.

Ditanya mengenai kejatuhan pasaran saham, Teng berkata senario seumpama itu tidak mungkin berlaku walaupun pada hakikatnya isu seperti pasaran buruh dan inflasi yang tinggi terus menyelubungi pasaran global.

“Tidak mungkin pasaran akan jatuh, kemungkinan besar pasaran akan membetulkannya sendiri walaupun kita melihat pasaran, terutamanya pasaran di Amerika Syarikat, enggan berbuat demikian.

“Sementara, dari segi pasaran Asia, perlu diperhatikan bahawa pasaran Asia sedang mengalami beberapa tahap konsolidasi dan pembetulan,” katanya.

Secara keseluruhan, beliau berkata pertumbuhan ekonomi global semakin perlahan dan ini telah menjadi trend sejak suku ketiga 2021.

“Bukan itu sahaja,  unjuran pendapatan (korporat) juga perlahan, yang merupakan penyimpangan kerana kita melihat gangguan COVID-19 pada 2020 dan 2021,” katanya.

Beliau berkata untuk 2022, angka pendapatan akan menjadi normal antara enam peratus hingga sembilan peratus di seluruh dunia.

Mengenai aliran keluar asing yang berterusan, beliau berkata pada masa ini, Malaysia disifatkan sebagai tidak menarik untuk dana asing, situasi yang mungkin menguntungkan Malaysia kerana pemain domestik menentukan arah aliran dalam pasaran tunai tempatan.

“Kehadiran pelabur asing berada pada paras terendah sepanjang masa, namun, ia bukanlah sesuatu yang mengejutkan dan tidak semestinya sesuatu yang negatif kerana pemain domestik muncul sebagai kuasa besar dalam menggerakkan pasaran domestik.

“Pengurus dana, syarikat pelaburan berkaitan kerajaan serta sektor swasta menjadi pemain besar dalam pasaran,” tambahnya.

Sejak awal tahun 2021, secara kumulatif, peruncit merupakan satu-satunya pembeli bersih dalam pasaran ekuiti tempatan dengan nilai RM12.09 bilion, manakala institusi tempatan dan pelabur asing adalah penjual bersih, masing-masing mencatatkan sebanyak RM9.69 bilion dan RM2.4 bilion.

Bursa Malaysia diniagakan bercampur-campur sebelum mengakhiri minggu ini dalam zon negatif, mencapai paras terendah 13 bulan pada Isnin lepas berikutan kebimbangan terhadap potensi kesan Omicron terhadap pemulihan ekonomi global.

Berdasarkan perbandingan urus niaga mingguan Jumaat hingga Khamis, indeks penanda aras susut 12.86 mata untuk mengakhiri minggu ini pada 1,488.88 daripada 1,501.74  dan jumlah dagangan mingguan turun kepada 17.03 bilion unit bernilai RM10.2 bilion berbanding 19.19 bilion unit bernilai  RM18.98 bilion minggu sebelumnya.

— BERNAMA

See author's posts


12,000 kotak Sumbangsih Raya diagih hargai perkhidmatan beruniform

KUCHING: Ketika orang lain bersama keluarga di rumah menyambut 1 Syawal, ada insan yang perlu melaksanakan tugas, khususnya anggota badan beruniform.

Bagi meraikan mereka, sebanyak 12,000 kotak Sumbangsih Raya akan diagihkan kepada anggota pasukan keselamatan dan penguatkuasaan yang bertugas di Sarawak menjelang Aidilfitri ini.

Menteri Pembangunan Wanita, Kanak-kanak dan Kesejahteraan Komuniti Sarawak, Dato Sri Fatimah Abdullah berkata, penyediaan kotak Sumbangsih Raya meningkat pada tahun ini berbanding 11,500 kotak pada tahun lalu.

Antara agensi daripada pasukan keselamatan dan penguatkuasaan yang akan bertugas pada Aidilfitri yang telah disenaraikan sebagai penerima termasuk Angkatan Tentera Malaysia (ATM), Polis Diraja Malaysia (PDRM), Agensi Penguatkuasaan Maritim Malaysia (APMM), Jabatan Bomba dan Penyelamat Malaysia (JBPM), Jabatan Penjara Malaysia (JPM), Jabatan Imigresen Malaysia (JIM), Jabatan Kastam Diraja Malaysia (JKDRM), Jabatan Pengangkutan Jalan (JPJ), Angkatan Pertahanan Awam Malaysia (APM), Jabatan Sukarelawan Malaysia (RELA) dan Unit Keselamatan dan Penguatkuasaan Sarawak (UKPS).

“Premier Sarawak, Datuk Patinggi Tan Sri Abang Johari Tun Openg akan  menyampaikan sumbangan tersebut secara simbolik kepada pengarah setiap agensi terbabit pada 14 April depan,” katanya ketika ditemui media pada Majlis Simbolik Pembungkusan Sumbangsih Raya 2023 di Wisma Wanita, hari ini.

Katanya lagi, selesai penyerahan secara simbolik oleh Abang Johari nanti, pihaknya akan menziarahi kesemua agensi tersebut pada 18 dan 19 April.

“Ini penting kerana ia menunjukkan penglibatan lebih mendalam di mana melalui ziarah tersebut bukan setakat menyampai sumbangan sahaja malahan kita juga dapat mengeratkan silaturahim.

“Kami akan bekerjasama dengan rakan strategik dalam mewujudkan keamanan, ketenteraman dan kesejahteraan dalam komuniti kita,” katanya.

Program Sumbangsih Raya merupakan inisiatif kerajaan Sarawak yang telah dilaksanakan secara konsisten sejak ia diperkenalkan pada 1990.

Oleh NUR AIN OTSMAN

See author's posts


Malaysia capai janji

KUALA LUMPUR: Arab Saudi akan menjadi hab Malaysia bagi import serta pengedaran minyak sawit dan produk berasaskannya ke pasaran besar Majlis Kerjasama Teluk (GCC), Timur Tengah serta Afrika Utara (MENA) — sekali gus menandakan pencapaian bermakna untuk negara ini.

Menteri Kanan merangkap Menteri Perdagangan Antarabangsa dan Industri Datuk Seri Mohamed Azmin Ali berkata, Arab Saudi yang juga negara kaya dengan hasil minyaknya, akan turut meningkatkan import minyak sawit serta produk berkaitan dari Malaysia.

Pada masa sama, Malaysia akan meneliti untuk mewujudkan kemudahan kilang pemprosesan dan penapisan minyak sawit di rantau tersebut, kata Mohamed Azmin dalam catatannya di Twitter yang turut mengetengahkan kejayaan misi perdagangan dan pelaburan diketuai beliau ke Arab Saudi.

Menurutnya, delegasi itu turut mengadakan pertemuan produktif dengan Savola Group, salah satu syarikat pegangan pelaburan strategik terkemuka di MENA dengan portfolio membabitkan jenama utama dalam sektor makanan dan peruncitan.

“Kita turut membincangkan potensi besar yang boleh diterokai dengan mengembangkan eksport barangan pengguna cepat laris (FMCG) ke dalam Panda — rantaian runcit terbesar negara itu,” katanya.

Bagi kemajuan masa depan, Mohamed Azmin berkata Perbadanan Pembangunan Perdagangan Luar Malaysia (MATRADE) bercadang menganjurkan lawatan pihak Savola Group ke Malaysia, khususnya ketika acara Pameran Halal Antarabangsa Malaysia (MIHAS), tahun ini.

Misi ke negara-negara terbabit pada 26 April hingga 4 Mei, 2021, adalah sebahagian daripada usaha berterusan Kementerian Perdagangan Antarabangsa dan Industri (MITI) untuk menggalakkan peluang perniagaan dan kerjasama strategik antara Malaysia serta wilayah Asia Barat.

Malah, misi itu juga bertujuan mengekalkan momentum hubungan ekonomi Malaysia dan kedua-dua negara susulan lawatan rasmi Perdana Menteri Tan Sri Muhyiddin Yassin ke Arab Saudi dan Emiriah Arab Bersatu (UAE) pada Mac lepas.

“Seiring dengan usaha kita untuk terus memperkukuh hubungan dagangan dua hala, MATRADE telah menyelaras satu mesyuarat dengan Makkah Healthcare Cluster (MHC), hab penjagaan kesihatan berkelas dunia dan menjadi pusat rujukan bagi penjagaan kesihatan mampan di negara itu,” katanya.

Institut Penjagaan Kesihatan Onkologi Makkah selain institusi kejururawatan di Makkah juga merancang untuk bekerjasama dengan pembekal produk dan perkhidmatan perubatan Malaysia bagi kegunaan hospitalnya.

“Memandangkan pandemik Covid-19 masih terus berleluasa dan meragut nyawa, saya amat percaya bahawa penyedia penjagaan kesihatan ini perlu merebut peluang ini bagi menghasilkan manfaat bersama,” katanya yang akan turut mengunjungi UAE selaku antara lokasi misi terbabit.

Mohamed Azmin yang turut mengadakan mesyuarat dua hala yang disifatkan sebagai berjaya dengan Menteri Kewangan dan Pemangku Menteri Ekonomi dan Perancangan Arab Saudi, Mohammed al-Jadaan, turut berkongsi keyakinan beliau terhadap hubungan unik dan istimewa yang terjalin antara Malaysia dan Arab Saudi sebagaimana dibuktikan menerusi kunjungan Muhyiddin ke negara itu.

“Saya menegaskan kepentingan untuk memperkukuh kerjasama sedia ada yang harus dimantapkan lagi dengan kemungkinan penglibatan syarikat berkaitan kerajaan (GLC) kedua-dua negara untuk saling meningkatkan aliran pelaburan silang sejajar dengan matlamat pembangunan negara masing-masing serta menumpukan bidang pertumbuhan baharu.”

Dalam usaha menembusi pasaran serantau, beliau membangkitkan mengenai faedah strategik bagi Arab Saudi dengan memanfaatkan penyertaan Malaysia dalam Perjanjian Perkongsian Ekonomi Komprehensif Serantau (RCEP).

Menurutnya, ini turut membuka jalan bagi kalangan ahli perniagaan Arab Saudi untuk meninjau serta turut memanfaatkan Perjanjian Perdagangan Besar (FTA) terbesar dunia itu. – Bernama

See author's posts


Larangan guna surat MITI

JEMPOL: Larangan pergerakan rentas negeri menggunakan surat Kementerian Perdagangan Antarabangsa dan Industri (MITI) selama empat hari bermula semalam diputuskan kerana terdapat individu menyalahgunakan surat berkenaan untuk pulang ke kampung.

Timbalan Perdana Menteri Datuk Seri Ismail Sabri Yaakob berkata, perkara itu terbukti berlaku pada sambutan Hari Raya Aidilfitri pada 12 Mei lepas sehingga mencetuskan 36 kluster Covid-19.

“Saya fikir semua orang sudah mula bercuti semalam (sempena Hari Raya Aidiladha), pada Hari Raya Aidilfitri lalu, beratus ribu (individu) dengan pelbagai alasan termasuk menggunakan surat kebenaran merentas negeri untuk bekerja.

“Mungkin ada yang menggunakan ‘kecekapan’ mereka menipu polis dengan merentas negeri melalui jalan kebun kelapa sawit dan sebagainya tetapi anda tidak boleh menipu Covid-19,” katanya kepada pemberita di sini semalam.

Beliau berkata demikian selepas melakukan lawatan di pusat pemberian vaksin (PPV) pandu lalu di Dewan Pejabat Daerah Jempol, Bandar Seri Jempol semalam.

Ismail Sabri mengingatkan orang ramai supaya tidak mencuba merentas negeri atau daerah sempena sambutan Aidiladha sebaliknya mengambil iktibar daripada peningkatan kes jangkitan wabak itu ketika ini.

Ketua Polis Negara Datuk Seri Acryl Sani Abdullah Sani dalam kenyataan malam semalam berkata, Polis Diraja Malaysia (PDRM) tidak menerima dokumen MITI sebagai kelulusan pergerakan yang sah bagi tempoh empat hari mulai 18 hingga 21 Julai, untuk pergerakan rentas negeri susulan pihaknya mengesan peningkatan bilangan kenderaan di lebuh raya untuk tempoh dua hari kebelakangan ini.

Sementara itu, Ismail Sabri yang juga Menteri Pertahanan berkata, pihaknya masih belum menerima permohonan daripada Kementerian Kesihatan (KKM) berkenaan pembinaan hospital medan.

Ismail Sabri berkata bagaimanapun kementerian itu bersedia membina empat lagi hospital medan bagi membantu menangani pandemik Covid-19 dengan pengambilan secara kontrak membabitkan 30 doktor dan 100 petugas kesihatan.

Katanya, setakat ini terdapat enam hospital medan diwujudkan di Pokok Sena, Kedah; Tawau, Sabah; Kapit, Sarawak; Kepala Batas, Pulau Pinang, Hospital Sultanah Aminah di Johor Bharu, Johor dan Labuan. — Bernama

See author's posts


TPM Fadillah tiba di Brussels untuk lawatan rasmi

BRUSSELS: Timbalan Perdana Menteri merangkap Menteri Perladangan dan Komoditi Datuk Seri Fadillah Yusof tiba di Brussels, Belgium pada 5.30 pagi waktu Malaysia untuk lawatan rasmi dan misi perdagangan ke Kesatuan Eropah (EU).

Turut menyertai lawatan pertama beliau ke Eropah sejak memegang jawatan itu ialah Pengerusi Lembaga Minyak Sawit Malaysia (MPOB) Datuk Mohamed Helmy Othman Basha, Pengerusi Majlis Minyak Sawit Malaysia (MPOC) Datuk Carl Bek-Nielsen serta Timbalan Menteri Perancangan Bandar, Pentadbiran Tanah dan Alam Sekitar Sarawak Datuk Len Talif Salleh.

Misi ke EU adalah misi bersama dengan kerajaan Indonesia di bawah Majlis Negara-Negara Pengeluar Sawit (CPOPC).

Pada 9 Feb 2023 di Jakarta, Indonesia, Timbalan Perdana Menteri dan Menteri Koordinator Hal Ehwal Ekonomi Indonesia Dr (HC) Ir Airlangga Hartarto telah bersetuju untuk melindungi kepentingan sektor minyak sawit dengan memperkukuh usaha dalam menangani diskriminasi terhadap minyak sawit.

Ia sebagai tindak balas kepada pelaksanaan Peraturan Penebangan Hutan Kesatuan Eropah (EUDR) yang diumumkan EU pada 6 Dis 2022 bertujuan untuk mencegah penebangan hutan bagi aktiviti pertanian.

Semasa misi di Brussels, kedua-dua menteri dijangka mengadakan pelbagai mesyuarat dan sesi libat urus dengan pemimpin tertinggi EU untuk menjelaskan pendirian negara-negara anggota CPOPC mengenai pelaksanaan EUDR, yang bukan sahaja menyasarkan industri minyak sawit tetapi juga menjejaskan kehidupan berjuta-juta pekebun kecil.

Sebagai ahli CPOPC, Malaysia komited untuk terlibat secara aktif dalam platform ini dan meneruskan agenda menentang kempen negatif negara Barat terhadap minyak sawit.

Sesi libat urus dengan EU akan dipergiat bagi mencapai hasil yang diharapkan yang memberi manfaat kepada kedua-dua negara pengeluar minyak sawit.

Dari Brussels, Fadillah akan menuju ke London, United Kingdom pada 31 Mei 2023 untuk lawatan empat hari.

Bagi lawatan rasmi beliau di London, Fadillah juga akan mengadakan pertemuan dengan beberapa menteri yang berkaitan dengan sektor agrikomoditi di UK dan menteri-menteri lain.

Beliau juga akan menyampaikan ucap tama dalam Forum Minyak Sawit Mampan Antarabangsa  (ISPOF) anjuran KSI Strategic Institute for Asia Pacific (KSI) dan Malaysia-Link UK.

Beliau juga akan melawat Tun Abdul Razak Research Centre (TARRC), yang merupakan satu daripada pusat penyelidikan dan pembangunan getah terkemuka dunia.

UK merupakan rakan dagang ke-23 terpenting Malaysia. – Bernama

See author's posts


Insurans: LIAM sasar sejuta belia menerusi Kempen #BUKANEXTRA

KUALA LUMPUR: Persatuan Insurans Hayat Malaysia (LIAM) menyasarkan untuk menjangkau lebih sejuta orang menerusi program kesedaran pelanggan di media sosial – #BUKANEXTRA yang julung kali diadakan.

Presiden LIAM, Loh Guat Lan berkata, ini penting memandangkan kadar penembusan insurans hayat kekal tidak berubah pada 54 peratus sejak lima tahun lepas.

Sehubungan itu, beliau menyifatkannya sebagai penting bagi industri untuk terus mendidik masyarakat khususnya generasi muda membabitkan keperluan insurans perlindungan diri dalam perancangan kewangan masing-masing.

Beliau berkata, pada masa ini pemilik utama insurans hayat itu adalah kalangan mereka yang berusia 35 tahun dan ke atas.

Justeru, terdapat peluang besar bagi industri itu untuk meningkatkan pemilikan insurans dalam golongan lebih muda.

“Secara purata, hampir 20 peratus daripada mereka yang mempunyai insurans hayat adalah yang berusia 30 tahun dan ke bawah dengan sebahagian besar polisi itu dibeli oleh ibu bapa masing-masing dan bukannya pihak millenial.

“Sehubungan itu, terdapat keperluan untuk terus berusaha lebih lagi bagi menggalakkan segmen ini memanfaatkan inisiatif membelinya ketika masih sihat dan muda serta pada premium terendah,” katanya kepada pemberita pada majlis pelancaran kempen berkenaan di sini, semalam.

Loh berkata, industri insurans itu telah menetapkan kadar penembusan sebanyak 75 peratus menjelang 2020 berbanding kadar semasa 54 peratus yang membuktikan masih ketinggalan dan memerlukan banyak usaha bagi melonjakkannya.

Beliau berkata, pertumbuhan insurans hayat juga dipacu oleh pemilikan yang pelbagai dan jika ini tidak diambil kira, kadar penembusan itu berkurangan kepada 41 peratus.

“Daripada jumlah itu, hanya empat peratus isi rumah dalam kumpulan berpendapatan rendah mempunyai insurans tersebut.

“Hakikatnya, daripada 41 peratus penduduk yang mempunyai insurans, sebanyak 90 peratus tiada perlindungan mencukupi untuk insan tersayang,” katanya.

Mengulas pandemik Covid-19, beliau berkata keadaan itu telah meningkatkan kesedaran orang awam mengenai keperluan untuk mendapatkan perlindungan.

“Walaupun terdapat Perintah Kawalan Pergerakan, kami dapati aktiviti insurans pada April pulih kepada 48 peratus berbanding tahun lepas dan seterusnya meningkat kepada 85 peratus pada Jun dan kembali normal pada Julai.

“Ini bukannya dari segi nilai tetapi aktiviti yang mana ramai orang masih membelinya walaupun dalam jumlah kecil,” katanya.

Sementara itu, Ketua Pegawai Eksekutif, Mark O’Dell berkata, tidak dinafikan bahawa Covid-19 turut memberi impak kepada industri itu yang menyaksikan premium perniagaan baharu susut sebanyak 12 peratus bagi separuh pertama tahun ini.

“Walaupun tidak membuat sebarang unjuran, kami sememangnya memantau keadaan itu dengan teliti. Bagaimanapun, kami menjangkakan keadaan akan menjadi lebih baik dalam suku ketiga dan keempat,” katanya.

Mengulas kempen #BUKANEXTRA, O’Dell berkata, ia dijalankan kira-kira enam minggu mulai hari ini sehingga 6 Oktober depan.

Menurutnya, sasaran kempen itu adalah kalangan belia, profesional yang masih bujang atau belum berkahwin, pasangan baru berkahwin serta keluarga muda berusia di bawah 35 tahun.- Bernama

See author's posts


S’WAK SELIDIK POTENSI TANAH GAMBUT

KOTA SAMARAHAN: Sarawak bersedia menjadi tulang belakang kepada penyelidikan potensi dan kepentingan tanah gambut terhadap perkembangan ekonomi.

Ketua Menteri, Datuk Patinggi Abang Johari Tun Openg berkata,Sarawak akan menjalankan penyelidikan lanjut terhadap tanah gambut menerusi penggunaan teknologi terkini.

“Penyelidikan saintifik adalah sangat penting dalam usaha untuk mendapatkan bukti yang saintifik,terutamanya untuk membuktikanmana yang betul dan mana yang salah.

“Oleh itu, kita akan menggunakan teknologi AI (Artificial Intelligence)dan analitik data (data analytic) sebagai medium kepada penyelidikan ini.

“Melalui data yang kita kumpulkan ini, kita boleh menggunakanya untuk mendapatkan penyelesaian yang tertentu,”katanya.

Beliau berkata demikian ketika berucap pada Majlis Makan Malam Ulang Tahun ke-10 Malaysian Peat Society di Institut Penyelidikan Tanah GambutSarawak (TROPI) di sini, malam kelmarin.

Abang Johari menjelaskan,hasil penyelidikan ini akan membantu dalam menjadikan tanah gambut sebagai sebahagian pembangunan ekonomi di negeri ini.

“Kita di sini (Sarawak) tidak boleh mengelak untuk membina infrastruktrur seperti jalan raya,jambatan, malah mendirikan kediaman pun di atas tanah gambut.

“Inilah sebab kenapa kita memperuntukkan dana untuk menjalankan penyelidikan berkaitan tanah gambut, dan saya yakin TROPI akan berjaya menggalas tugasan ini,” jelasnya.

Dalam hal berkaitan, Abang Johari berkata, hasil penyelidikan saintifik ini diyakini dapat membuktikan tanah gambut bukan penyebab utama pengeluaran karbon (carbon emision).

“Sarawak sangat komited dalam menggunakan tenaga hijau dan sekarang sedang bergerak ke arah penggunaan tenaga yang tidak mencemarkan persekitaran.

“Sebab itu kita mempromosikan penggunaan teknologi tenaga hidrogen, malah kita adalah yang pertama yang mempunyai prototaip pelan penghasilan tenaga berasaskan air ini di Asia Tenggara,”ujarnya lagi.

Oleh AKMAL ADIB YUSUP

See author's posts


KKR lancar Program Solar Energy Purchasing

TENAGA Nasional Berhad (TNB) dan anak syarikatnya GSPARX Sdn Bhd menandatangani Perjanjian Persefahaman (MoU) bagi mempelopori dan mengkaji potensi inisiatif dalam bidang Tenaga Boleh Diperbaharui khususnya teknologi Solar Photovoltaic (PV) di bangunan Kementerian Kerja Raya (KKR) dan Jabatan Kerja Raya (JKR) Malaysia.

Menteri Kanan Kerja Raya, Dato Sri Fadillah Abdullah berkata, pemilik bangunan atau pengguna akan menikmati zero upfront cost dan zero capex melalui satu mekanisme penyewaan di bawah perjanjian Supply Agreement for Renewable Energy (SARE).

Katanya, pelaksanaan Program Solar Energy Purchasing (SEP) ini adalah selaras dengan Skim Pemeteran Tenaga Bersih atau Net Energy Metering (NEM) yang telah diperkenalkan Kerajaan bagi menggalakkan penggunaan Tenaga Boleh Diperbaharui di Malaysia di samping menjimatkan bil elektrik pengguna.

“Kerajaan telah memperkenalkan program Net Energy Metering 3.0 (NEM 3.0) yang bertujuan untuk memberi lebih banyak peluang kepada pengguna elektrik.

“Selain itu ia juga untuk menjimatkan bil elektrik melalui pemasangan sistem solar di premis pengguna termasuk bangunan-bangunan Kerajaan menerusi inisiatif NEM GoMEN,” beliau berkata demikian pada Majlis Pelancaran Program Solar Energy Purchasing (SEP) untuk bangunan KKR & JKR secara maya pada Selasa.

Tambah Fadilah, inisiatif pemasangan sistem solar di dua belas bangunan Kementerian Kerja Raya (KKR) dan Jabatan Kerja Raya (JKR) di seluruh negara menunjukkan komitmen KKR dalam menyumbang ke arah masa hadapan yang lebih lestari di samping dapat menjimatkan kos operasi tahunan.

“Kementerian mensasarkan penjimatan tenaga sehingga RM9.27 juta bagi tempoh perjanjian selama 21 tahun yang mana penjimatan tahun pertama dianggarkan sebanyak hampir RM200,000.

“Ini adalah merupakan penjimatan segera yang akan dinikmati oleh pihak KKR dan JKR Malaysia tanpa mengeluarkan sebarang kos pemasangan dan kos penyelenggaraan di samping dapat mengurangkan perbelajaan kos bayaran utiliti bulanan,” ujarnya.

Jelasnya lagi, penjanaan tenaga daripada sumber sistem solar yang mesra alam ini dijangka dapat menghasilkan 1,400 MegaWatt hour (MWh) setahun bersamaan pengurangan pelepasan karbon sebanyak 819 tan CO2 setahun.

“Justeru itu, pelaksanaan program rintis ini, mampu menjadi pemangkin bagi pemasangan sistem solar di keseluruhan bangunan-bangunan KKR dan JKR Malaysia di seluruh Negara.

“Dianggarkan, kementerian ini sahaja mampu menyumbang hampir 10 peratus daripada kuota NEM GoMEn dengan penjimatan bil elektrik sehingga RM70 juta sepanjang tempoh perjanjian,” katanya lagi.

Oleh JEAKQLEYN YACHO

See author's posts


JATI disaran bantu masyarakat di Limbang, Lawas

KUCHING: Persatuan Anak Jati Lawas (JATI) disaran membantu masyarakat di Limbang dan Lawas terutamanya dari segi pendidikan dan kemahiran.Timbalan Premier Sarawak Datuk Amar Awang Tengah Ali Hasan berkata, perkara yang paling penting sekali adalah mereka yang dari Limbang mahupun Lawas perlu mengambil apa sahaja peluang yang ada di Kuching bukan sahaja pendidikan dan kemahiran tetapi perusahaan dan perniagaan.“Kita harus tumpukan kepada soal pendidikan dan kemahiran. Ini sesuatu yang kita tidak boleh abaikan kerana dunia sudah jauh berubah.“Ini menjadi tanggungjawab kita bersama. Insyaallah, kita akan usahakan dari segi infrastruktur, apa yang penting adalah untuk mengangkat lagi pendidikan dan kemahiran-kemahiran di Limbang dan Lawas. Apa yang penting kita harus ada semangat untuk maju ke hadapan.“Malah kita sedang bercakap tentang ekonomi baru dan ekonomi digital, dan perkara inilah kita harus sedarkan kepada masyarakat kita yang berada Limbang dan Lawas,” katanya pada Majlis Badudun Aidilfitri JATI Kuching di Dewan Sri Bunga Rampai di sini, hari ini.“Ini penting sekali, walaupun memang ada program-program kerajaan, tetapi kita melalui persatuan ini, kita bergabung. Tidak apa, Lun Bawang dan sebagainya kita ambil peluang dan beri kesedaran tentang keperluan menguasai ilmu ini dan tingkat kemahiran masing-masing.

Beliau berkata, masyarakat Limbang dan Lawas juga perlu menguasai teknologi.

“Contohnya, Taman Perindustrian Sama Jaya. Di sini kita syarikat dari Jepun, China, Korea Selatan dan German. Ini memberikan peluang kepada kita.“Kita harus sedarkan kepada masyarakat, sebab itu kita ada Pusat Kecemerlangan Teknikal Sarawak (CENTEXS) di Lawas dan Limbang, malah kita akan kembangkan Giat Mara untuk kita tingkatkan kemahiran anak-anak.“Saya lihat ramai lepasan CENTEXS di Lawas yang kini beroperasi di kampus sementara, malah lepasan Giat Mara yang sudah dapat kerja dalam syarikat-syarikat minyak dan gas.Dalam pada itu, Majlis Badudun Aidilfitri yang dianjurkan itu disambut meriah oleh pelbagai lapisan masyarakat dari Limbang dan Lawas yang sudah lama menetap di Kuching atas urusan pendidikan, pekerjaan dan sebagainya.

Oleh NICKELYSON LAKUN

See author's posts


Tarikh pergerakan rentas sempadan belum ditetapkan

PUTRAJAYA: Menteri Kanan (Kluster Keselamatan) Datuk Seri Ismail Sabri
Yaakob menjelaskan tarikh pergerakan kepada mereka yang berada di kampung untuk
pulang ke destinasi masing-masing bukan bermula pada 1 Mei ini.

Ismail Sabri berkata terdapat kekeliruan mengenai tarikh pergerakan
tersebut apabila Polis Diraja Malaysia (PDRM) mengeluarkan kenyataan bahawa 1
sehingga 3 Mei adalah tarikh perjalanan dibenarkan bermula.

“Sebenarnya seperti yang saya sebutkan bahawa sehingga 1 Mei itu adalah
pendaftaran melalui temu janji di balai polis.

“Pendaftaran boleh dibuat melalui aplikasi Gerak Malaysia dan sesiapa yang
tidak mempunyai aplikasi tersebut boleh melaporkan ke balai-balai polis
berdekatan melalui temu janji,” katanya pada sidang media harian di sini
semalam.

Ismail Sabri berkata selepas mendapat data dan maklumat daripada permohonan
orang ramai itu, Majlis Keselamatan Negara (MKN), Kementerian Kesihatan (KKM)
dan PDRM akan membincangkan Prosedur Operasi Standard (SOP) termasuk menetapkan
tarikh pergerakan tersebut.

Ismail berkata kerajaan tidak hanya melihat isu pergerakan merentas negeri
membabitkan mereka yang kini di kampung dan ingin pulang ke destinasi
masing-masing sahaja tetapi turut melihat kekangan lain dalam isu tersebut.

Katanya banyak perkara yang perlu diperhalusi sebelum membuat keputusan
kerana masalah pergerakan itu bukan seperti isu membawa pulang pelajar di
kampus ke kampung halaman masing-masing.

“Ia bukan kes yang jelas dan mudah tetapi melibatkan perkara yang besar
seperti melibatkan kepulangan dari kampung ini, isunya banyak misalnya mereka
yang tiada kenderaan untuk pulang, satu kenderaan lima orang misalnya (ia
melanggar akta) kerana akta menetapkan iaitu satu pemandu sahaja. Jadi ini
adalah antara perkara yang perlu diperhalusi,” katanya.

Selain itu Ismail Sabri berkata kerajaan juga mengambil maklum masalah yang
dihadapi individu yang terkandas di bandar dan mahu pulang ke destinasi
masing-masing.

Jelasnya ia susulan terdapat orang ramai bercuti di bandar sebelum Perintah
Kawalan Pergerakan (PKP) dilaksanakan pada 18 Mac lalu.

Bagaimanapun Ismail Sabri mengucapkan terima kasih kepada PDRM yang telah
mencadangkan beberapa SOP yang dibawa ke mesyuarat bersama MKN dan KKM.

“Selepas mereka mencadangkan SOP tersebut, perkara itu perlu dibawa ke
mesyuarat khas menteri-menteri untuk diluluskan. Selepas itu barulah tarikh
pergerakan ditetapkan,” katanya. – Bernama

See author's posts


Kimchi Korea tawan selera global termasuk Malaysia

KIMCHI LARIS… Produk makanan dibungkus Korea Selatan, terutama sajian sampingan tradisional jeruk sayur-sayuran berlada ‘kimchi’ termasuk yang menggunakan kubis panjang, terbukti terus popular di peringkat dunia sehinggakan mencatat pertumbuhan jualan luar biasa.Ketua Penyelidik Institut Kimchi Dunia, Dr Lee Chang Hyeon memberitahu Bernama, eksport kimchi terus meningkat secara ketara sejak lima tahun lepas. • Foto BERNAMA

KUALA LUMPUR: Produk makanan dibungkus Korea Selatan, terutama sajian sampingan tradisional jeruk sayur-sayuran berlada “kimchi” termasuk yang menggunakan kubis panjang, terbukti terus popular di peringkat dunia sehinggakan mencatat pertumbuhan jualan luar biasa.

Sudah pasti, populariti itu dipacu oleh fenomena ‘Hallyu’ (Gelombang Korea) menerusi budaya serta industri kandungannya yang sebegitu popular.

Sehubungan itu, bukanlah sesuatu yang menghairankan apabila tajuk berita “South Korea’s Kimchi Exports Hit New High in 2021” (Eksport Kimchi Korea Selatan Cecah Rekod Baharu pada 2021) terpampang dalam senarai berita baru-baru ini.

Malah, ini merupakan kali pertama dalam tempoh 12 tahun menyaksikan Korea Selatan mencatatkan lebihan dalam dagangan kimchi, lapor agensi berita Yonhap baru-baru ini.

Menurut laporan itu, penghantaran keluar sajian pedas itu mencecah paras rekod AS$159.9 juta (AS$1= RM4.19) pada 2021 yang membawa kepada lebihan dagangan sebanyak AS$19.2 juta dalam sektor terbabit.

Ini jelas membuktikan pengaruh Korea Selatan yang dicetuskan oleh budaya ‘K-Pop’ dan ‘K-Drama’ ke atas cita rasa makanannya yang secara tidak langsung turut memberi manfaat terhadap unjuran ekonomi Korea Selatan.

Di Malaysia misalnya, dominasi pengaruh sedemikian juga ketara, lebih-lebih lagi dengan kehadiran saluran Netflix yang memberi lebih banyak pendedahan membabitkan hiburan Korea Selatan dalam pasaran domestik.

Seorang warga Korea Selatan yang menetap di sini, memberitahu Bernama bahawa kimchi yang dijual di Malaysia juga setanding dengan produk di negara asalnya.

“Bagi saya, ini berikutan sebahagian besar daripada kimchi yang dibeli oleh keluarga (sama ada daripada pasar raya utama atau pasar raya Korea di sini) atau yang dimakan, dibuat oleh pengeluar Korea Selatan di Malaysia dan menggunakan teknik serta resepi sama di negara itu,” kata jejaka berusia 29 tahun yang enggan namanya dikenali itu mengenai kimchi yang turut dilabelkan sebagai antara sajian paling sihat di dunia.

Sementara itu Ketua Penyelidik Institut Kimchi Dunia, Dr Lee Chang Hyeon memberitahu Bernama, eksport kimchi terus meningkat secara ketara sejak lima tahun lepas.

“Trend yang kian meningkat tidak hanya ketara di kawasan permintaan tinggi sedia ada di Amerika Syarikat dan Jepun, tetapi juga di negara-negara seperti Malaysia, Indonesia dan Thailand yang sebelum ini mencatat permintaan rendah.

“Di Malaysia secara khususnya mencatatkan purata eksport tahunan kimchi sebanyak 28.7 peratus bagi tempoh 2017 hingga 2021, sekali gus menjadikan negara itu pengimport ke-10 terbesar kimchi dari Korea Selatan manakala pada 2019 dan 2020, import meningkat kira-kira 43 peratus tahun ke tahun. Ini jelas membuktikan populariti kimchi di negara berkenaan,” katanya dalam temu bual menerusi e-mel.

Mengulas selanjutnya, Lee berkata, peningkatan eksport itu juga boleh dikaitkan dengan minat terhadap makanan kesihatan yang berupaya meningkatkan imunisasi serta pertumbuhan pasaran dalam talian ketika pandemik Covid-19, selain permintaan ketara terhadap budaya pop Korea.

“Pada masa sama, peningkatan eksport kimchi juga didorong oleh sekatan terhadap aktiviti luaran akibat Covid-19 yang dapat dilihat menerusi aktiviti mencuba makanan daripada kandungan budaya Korea yang popular menerusi pembelian secara dalam talian.

“Bagi kimchi misalnya, faktor utama itu adalah gabungan pelbagai kaedah berserta budaya makanan dari negara import yang dikongsi menerusi saluran platform video global dan media sosial agar ia turut dinikmati dengan cara tempatan,” katanya.

Pada masa ini, sebanyak 934 kemudahan pengeluaran industri kimchi dilaporkan dengan Kementerian Keselamatan Makanan dan Ubat-Ubatan kerajaan Korea Selatan.

Menurut data institut yang terletak di Gwangju, daripada angka itu, 616 syarikat merupakan pengeluar dan menjual kimchi pada 2019 manakala jumlah pekerja industri kimchi dianggarkan seramai 9,510 orang.

Jualan syarikat itu mencecah 1.619 trilion won (AS$1.35 trilion atau RM5.66 bilion) yang membabitkan pengeluaran sebanyak 486,000 tan kimchi dengan eksport kira-kira 30,000 tan dan selebihnya diedarkan di serata Korea Selatan.

Tanpa mengambil kira kimchi yang dihasilkan oleh pengeluar makanan itu, jumlah kimchi yang dihasilkan oleh isi rumah Korea adalah 747,000 tan manakala 368,000 tan lain dibuat oleh restoran dan kemudahan makanan.

Ditanya mengenai prospek perdagangan kimchi, Lee menjangkakan lebihan dagangan itu akan berkembang berasaskan dua faktor, kesedaran yang berterusan serta jumlah penggunaan di luar negara.

“Usaha menerusi penyelidikan berteraskan sains pada masa depan akan menyaksikan aspek seperti fungsi kesihatan, kecemerlangan kualiti dan keselamatan kimchi Korea dapat dikenal pasti.

“Tidak ketinggalan aspek pembangunan pelbagai resipi bagi menikmati kimchi berdasarkan cita rasa pengguna tempatan serta pembangunan pelbagai jenis produk proses kimchi seperti sos kimchi.

“Sekiranya ada lebih daripada 100 negara yang mengimport kimchi Korea, kita akan terus menyaksikan lebihan dagangan berikutan peningkatan eksport makanan itu.

“Dalam era ini, sememangnya dijangkakan wujud penyetempatan kimchi yang mana orang akan membeli dan memakannya di negara masing-masing selain membuat kimchi menggunakan sayur-sayuran tempatan,” katanya.

Lee berkata, kesemua eksport kimchi dari Korea Selatan adalah selamat kerana dihasilkan di kemudahan pengeluaran perindustrian yang disahkan atau diperakui dengan HACCP dengan jaminan kebersihan. Bagi meningkatkan lagi keyakinan terhadap kimchi Korea Selatan, Sistem Petunjuk Geografi Negara turut berkuat kuasa sejak 2021 yang membolehkan pengeluar kimchi negara itu meletakkan tanda dan menggunakan nama ‘Republik Korea’ secara rasmi apabila menghasilkan kimchi dengan ramuan tempatan.- Bernama

See author's posts


Beli emas sebagai aksesori Aidilfitri

BELI EMAS… Tinjauan Jurugambar Utusan Sarawak mendapati orang awam mula membanjiri kedai emas Al-Aqsadi Majma Mall seawal 9.00 pagi untuk membeli barang kemas sebagai aksesori menjelang Aidilfitri yang akan disambut pada 3 Mei depan. • Foto HERRIEY NAHA

KUCHING: Pemilik kedai emas di sekitar Bandar Raya Kuching tidak ‘menang tangan’ apabila diserbu orang ramai yang mengambil peluang membeli barangan kemas susulan tidak lama lagi menyambut  Aidilfitri.

Tinjauan Utusan Sarawak mendapati kedai emas di sekitar bandar raya ini, mula dipenuhi pengunjung seawal 9.00 pagi bagi mendapatkan koleksi barangan kemas yang diidamkan mereka untuk digayakan pada Syawal kelak.

Ada juga kedengaran, ‘kesibukkan’ itu mungkin disebabkan segelintir pencarum Kumpulan Wang Simpanan Pekerja (KWSP) yang telah menerima wang pengeluaran khas KWSP sebanyak RM10,000. Mengambil kesempatan membeli emas dengan wang tersebut ketika harga emas dilaporkan amat berbaloi untuk dibeli.

Begitupun, keterujaan pengunjung untuk membeli emas menyebabkan sebahagian besar mereka mengabaikan penjarakan sosial terutama ketika berada di kedai yang agak kecil walaupun masing-masing dilihat memakai pelitup muka.

Seorang pengunjung, Amirah Abu Hassan, 26, berkata, dia datang bersama dengan suaminya melihat barang kemas dan akan membelinya sekiranya berkenan, selain jika harga mengikut bajetnya.

“Sebagai peminat emas, saya sudah menjangka situasi di kedai emas padat dengan pengunjung hari ini.

“Memang keadaan agak padat dan saya perlu menunggu hampir 30 minit untuk melihat koleksi barang kemas di sini memandangkan premis ini dipenuhi orang ramai,” katanya.

Seorang lagi pengunjung, Noor Baizura Omar, 39, berkata, dia lebih gemar membeli barang kemas di kedai berbanding secara dalam talian bagi mengelakkan caj tambahan yang dikenakan oleh penjual dalam talian.

“Saya tahu harga emas turun sekarang tetapi selepas meninjau di beberapa kedai saya dapati di sini menawarkan harga yang lebih murah.

“Saya memang suka simpan barang kemas sebagai aset, jadi bila tahu harga emas turun, saya akan dapatkan dengan segera barang kemas yang dihajati,” katanya.

Oleh JEAKQLEYN YACHO

See author's posts